Φθινοπώριασε… – DeNereis\nΕίναι αυτές οι μέρες που διχάζουν. Που θα ακούσεις να λένε ” Φεύγει το Καλοκαίρι, μελαγχολώ” αλλά και ” Λατρεύω αυτόν τον καιρό”. Όπως και να χει, όποια από τις δύο φράσεις κι αν ασπάζεσαι, είμαστε μέσα Οκτωβρίου και το Φθινόπωρο ζυγώνει σιγά σιγά! Το καλοκαίρι μας αποχαιρετά και φτάνει η στιγμή που η φράση “Καλό Χειμώνα να έχουμε”, πρωταγωνιστεί!\nΠροσωπικά, “Λατρεύω αυτόν τον καιρό”! Η αίσθηση του κρυαδερού αέρα, τα κρύα σεντόνια, η μυρωδιά στον αέρα, τα χουχουλιάσματα και οι αγκαλίτσες – των μερικών λεπτών πλέον- , είναι μόνο μερικά από αυτά που με κάνουν να λέω πόσο λαυρεύω αυτόν τον καιρό.\nΜπορεί φυσικά ο φετινός χειμώνας να είναι πολύ πιο περιοριστικός λόγω covid, αλλά σίγουρα ο ζεστός καφές των κρύων πρωινών, τα μαλακά υφάσματα στο σώμα μας, η αναμονή των Χριστουγέννων και όλα εκείνα “τα δικά του Χειμώνα” σε κάνουν να ανυπομονείς!\nΣε κάνουν να βάζεις νέους στόχους, να ξεκινάς νέα προγράμματα, να αλλάζεις! Γιατί όπως και να χει μια καινούργια σεζόν ξεκινά!\nΕυχόμαστε καλή σεζόν! Πολλά καλά ξεκινήματα με γνώμονα την ασφάλεια για ένα όμορφο Χειμώνα! Για στιγμές που θα μας μείνουν…\nΓια στιγμές που θέλουμε να υπάρχουν στη ζωή μας!\nPrevious: 5 χρόνια μετά!\nNext: Επιχείρηση… Ντουλάπα!


Yπηρεσία Αναδάσωσης Πλανήτη: Made in China: Η ΚΙΝΑ ΤΩΝ ΟΛΥΜΠΙΑΚΩΝ ΑΓΩΝΩΝ\nΗ Κίνα των Ολυμπιακών αγώνων. Η χώρα που σπεύδουν όλοι να συνάψουν οικονομικές συνεργασίες. Γονυπετείς και μπουσουλώντας. Ακόμα και η Coca Cola με τον Πούτιν της έκαναν βαθειά υπόκλιση, ενώ οι Nike και Adidas της κλείνουν πονηρά το μάτι.\nΕύχομαι μόνο να υπάρχει κάρμα και να ανατιναχτούν όλες τις πουστομηχανές του κόσμου.\n(Προσοχή. Τα βίντεο που ακολουθούν περιέχουν εξαιρετικά σκληρές εικόνες.)


Όσα μπορώ να κάνω εγώ και το 1.60 μου! (pic)\nΧωρίς κατηγορία OFF Magazine 22 Σεπτεμβρίου 2017\nΓιατί και οι ...κοντές έχουν ψυχή!\n‘’ Θα το πάρεις μπόι ‘’, αν έβαζα 5 ευρώ στην άκρη κάθε φορά που μου έλεγαν οι δικοί μου αυτή την ατάκα, θα είχα αγοράσει τώρα όλα τα κραγιόν του κόσμου. Εντάξει μωρέ, σκέφτομαι, μικρό το κακό, τι να μου έλεγαν πια; Δεν είναι δα και τόσο άσχημα τα πράγματα. Αν κι εσύ είσαι μεταξύ 1.50 και 1.63 έλα να κάνουμε μια αγκαλιά και να πούμε τον πόνο μας.\nΕμείς οι λίγοι πιο κοντούτσικες, οι 1.63 για την ακρίβεια, παρακαλώ, δεν μπορώ να καταλήξω στο εάν είμαστε πιο χαριτωμένες, πιο γλυκούλικες ή πιο ναζιάρες. Νομίζω όμως και τα 3….το βρήκα! Τα κάνουμε όλα και συμφέρουμε και είμαστε περήφανες γι’ αυτό!!!\nΗ αλήθεια είναι, ότι άργησα να συμφιλιωθώ με την ιδέα ότι δεν θα ψηλώσω άλλο. Από μικρή με θυμάμαι με μια μεζούρα στο χέρι και κάθε Κυριακή – το χει το όνομα βλέπεις- ήλπιζα η δόλια ότι θα έχω πάρει έστω και 3 πόντους. Ήθελα και 3, δεν μου έφτανε ο ένας που κι αυτός άφαντος ήταν!!!! Αφού κατάλαβα ότι αυτό θα είναι το μοναδικό που θα υστερώ – σε όλα τα άλλα δεν δέχομαι κουβέντα, ΤΕΛΕΙΑ ΧΩΡΙΣ ΚΑΜΙΑ ΑΤΕΛΕΙΑ(!!!!)- αποφάσισα να το κάνω ΚΑΙ ΑΥΤΟ προσόν μου και να δω μόνο τα θετικά του!\n1. Θέλω να πάω ταξίδι, πολύωρο, με αεροπλάνο? Θα κάτσω ΚΙΟΥΡΙΑ στο κάθισμα, θα απλωθώ, θα γυρίσω από εδώ, θα στρίψω από την άλλη. Σαν στο σπίτι μου ένα πράγμα!!!\n2.‘’ Το ξέρω, φαίνομαι πιο μικρή’’ , η αγαπημένη μου ατάκα. Με συντροφεύει παντού. Στη τράπεζα, στο ταχυδρομείο, στον έλεγχο της αστυνομίας!!! Κι αν πέσω σε ομορφόπαιδο; Εκεί να δεις χαμός!!!\n3. Χωράω παντού. Πίσω από την πόρτα του δωματίου, κάτω από το κρεβάτι, στην ακρούλα του πλοίου, τρικάβαλο σε μηχανάκι, τετράδα στο πίσω κάθισμα του αυτοκινήτου. Συμφέρω σας λέω!\n4. Σε όλες τις φωτογραφίες, μπροστά πρώτη μούρη. Και για λόγους φωτογένειας εννοείται, αλλά και για λόγους ύψους. Από μικρή στις φωτογραφίες του δημοτικού που καθόμουν οκλαδόν στη πρώτη σειρά με τα αγόρια μέχρι την έκτη, έως και σήμερα για να δείχνω και τα καλλίγραμμα πόδια μου..Ααααμ πως;;;\n5. Και τώρα που είπα πόδια, σου έχω και κάτι καλύτερο… Φοράω τακούνια, όποτε θέλω, όποια ώρα θέλω κι όπου θέλω, χωρίς να έχω άγχος ότι η παρέα μου θα αισθανθεί άβολα. Μα πόσο κοντός/κοντή να είναι πια? Ε, το αποκλείω!\n6. Εδώ να δεις τρέλα… Ποτέ δεν μου άρεσαν οι μικροί καθρέφτες. Πάντα μ’ έβλεπα μισή. Γι αυτό και δικαιολογημένα, έχω αγοράσει έναν μεγάλο ολόσωμο να με βλέπω από την κορυφή μέχρι και τα νύχια! Ε, ρε μεγαλεία που ζω η γυναίκα!!!\nΚαι να σου πω και κάτι; ‘Όπως και να το κάνουμε, είμαστε πιο χαριτωμένες. Έχουμε μια παραπάνω δόση γλύκας. Εγώ τουλάχιστον από μικρή έτσι ένιωθα. Για την ακρίβεια, έτσι μου έλεγαν. Ε, για να το έλεγαν, σκεφτόμουν, κάτι θα ήξεραν, δεν μπορεί!!!\nΤις αγαπώ όσες είναι άνω των 1,76, το παραδέχομαι , ΑΛΛΑ οι περισσότεροι άντρες δείχνουν μια ιδιαίτερη προτίμηση σε εμάς τις αξιολάτρευτες… Έτσι ισχυρίζονται τουλάχιστον!\nΤο σημαντικότερο όμως δεν σου το ‘πα: Κάνουμε τις πιο σφιχτές και δυνατές αγκαλιές. Έχω μάθει βέβαια να κάνω και τις πιο αληθινές, σ’ αυτό μείνε.. γιατί οι κοντούλες τρυπώνουν πολύ εύκολα στην καρδιά… Έχουν τον τρόπο τους…\nPrevious Post: « Εσείς, θα θέλατε μαζί με το πρωινό σας ένα ψωμάκι με γεύση τζιν- τόνικ;\nNext Post: Σπουδαία ανακάλυψη στην Εύβοια: Βρέθηκε ο χαμένος ναός της Αρτέμιδος στην Αμάρυνθο (pics&video) »


Μία ώρα αργότερα από ότι είχε αρχικά οριστεί θα ξεκινήσει η αναμέτρηση ανάμεσα στο Αιγάλεω και τον Ιωνικό Ν.Φ όπως γνωστοποίησε η ΕΟΚ. Αντίθετα, νωρίτερα θα πραγματοποιηθεί το παιχνίδι του Ανατόλια με τον Ιωνικό Ιωνίας.\n«Έπειτα από συμφωνία των δύο Σωματείων ο αγώνας Αιγάλεω ΑΟ – Ιωνικός ΝΦ για την 16η αγωνιστική του πρωταθλήματος της Β΄ Εθνικής Κατηγορίας Ανδρών (όμιλος Βορρά) της 16/3/2013, αντί της προκαθορισμένης ώρας 17.00, θα διεξαχθεί ώρα 18.00.\n-Λόγω κωλύματος του γηπέδου ο αγώνας ΣΑΑΚ Ανατόλια – ΑΣ Ιωνικός Ιωνίας για την 21η αγωνιστική του πρωταθλήματος της Β΄ Εθνικής Κατηγορίας Ανδρών (όμιλος Βορρά) της 16/3/2013, αντί ώρα 17.00 θα διεξαχθεί στις 16.00.»\n← “Το στοίχημα είναι προσωπικό”\nΤην Τετάρτη το ΒΑΟ-Ηρακλής Κοζ. →


ΠΡΟΣΛΑΛΙΑ: Άρχισαν οι διεθνείς «επιχειρήσεις» εγκλωβισμού του τούρκικου λαού\nΤώρα, πάλι εντελώς ξαφνικά, αρχίζει να εξαίρεται ο Αμπντουλάχ Γκιουλ.\nΕνδεικτικά κάποια πρωτοσέλιδα του διεθνούς κατεστημένου Τύπου:\nΗ γερμανική εφημερίδα «Φράνκφουρτερ Αλγκεμάινε»: «Εξέγερση εναντίον του Ερντογάν».\nΥπότιτλος: «Εφυγε το λούστρο. Ο αυταρχικός Τούρκος πρωθυπουργός έγινε εχθρική εικόνα»!\nΗ γαλλική «Λε Μοντ»: «Η αλαζονεία του Ερντογάν υποδαυλίζει τη διαμαρτυρία – Οι διαδηλώσεις εξαπλώθηκαν σε όλη την Τουρκία» (πρώτη σελίδα).\nΔεύτερη σελίδα: «Η εξέγερση εναντίον της εξουσίας εξαπλώνεται στην Τουρκία».\n«Φαϊνάνσιαλ Τάιμς»: «Η αδιαλλαξία μπορεί να είναι η καταστροφή του Ερντογάν» (τίτλος κύριου άρθρου).\n«Τάιμς της Νέας Υόρκης»: «Μάχη για την ταυτότητα της Τουρκίας».\nΟι Αμερικανοί είναι πιο διακριτικοί, αλλά και πιο αποκαλυπτικοί: «Είναι βαθιά ανησυχητικά … τα σχέδια του Ερντογάν να αλλάξει το Σύνταγμα για να ενισχύσει την Προεδρία της Δημοκρατίας ώστε να μπορέσει να κατεβεί υποψήφιος για το αξίωμα αυτό το 2014 και να παρατείνει τον χρόνο παραμονής του στην εξουσία».\n«Νιου Γιορκ Τάιμς»: «Ο Ερντογάν πρέπει να λαμβάνει υπόψη του άλλα μέλη του κόμματός του, συμπεριλαμβανομένου του προέδρου Αμπντουλάχ Γκιούλ...» (κύριο άρθρο).\nΆρχισαν, λοιπόν, να λειτουργούν στο φουλ οι μηχανές της πλανητικής κακουργίας και προετοιμάζουν «φράγματα» στη λαϊκή παλίρροια και τα επόμενα «στάδια»…\nΟι λαϊκές εξεγέρσεις από τη στιγμή που δεν υπάρχουν επαναστατικές ηγεσίες φτάνουν σε αδιέξοδο, αλλά προετοιμάζουν τους όρους (πολιτικούς και οργανωτικούς) για τα επόμενα πιο ΣΥΝΕΙΔΗΤΑ βήματα…\nΑναρτήθηκε από ΠΡΟΣΛΑΛΙΑ στις 8:51 π.μ.\nΟδηγίες του ΕΟΔΥ και του Ιατρικού Συλλόγου Θεσσαλονίκης για προστασία του πληθυσμού από τον Covid-19


Διπλά μηνύματα από τα Χάσια – ΤΡΙΚΚΗPress – Τα νέα των Τρικάλων\nΔιπλά μηνύματα από τα Χάσια Reviewed by Momizat on Μάιος 17 . Με μια δυναμική παρουσία στα χωριά των Χασίων έκλεισε ο κύκλος περιοδειών για τους συνδυασμούς της "Ριζοσπαστικής κίνησης πολιτών" και του "Δρόμου ανατροπής γι Με μια δυναμική παρουσία στα χωριά των Χασίων έκλεισε ο κύκλος περιοδειών για τους συνδυασμούς της "Ριζοσπαστικής κίνησης πολιτών" και του "Δρόμου ανατροπής γι Rating: 0\nΔιπλά μηνύματα από τα Χάσια\nΜε μια δυναμική παρουσία στα χωριά των Χασίων έκλεισε ο κύκλος περιοδειών για τους συνδυασμούς της “Ριζοσπαστικής κίνησης πολιτών” και του “Δρόμου ανατροπής για τη Θεσσαλία”\nΗ υποψήφια Δήμαρχος Καλαμπάκας κα. Πέρυ Χαρτοπούλου με τον υποψήφιο Περιφερειακό σύμβουλο κ. Γιάννη Σίμο, επισκέφθηκαν τα χωριά των Χασίων, συνοδευόμενοι από υποψήφιους δημοτικούς συμβούλους και τη βουλευτή του ΣΥΡΙΖΑ κα. Παναγιώτα Δριτσέλη.\nΣυναντήθηκαν με τους κατοίκους και συζήτησαν μαζί τους τα προβλήματα που αντιμετωπίζουν σχετικά με τον μαρασμό της υπαίθρου και τις δυσχέρειες στην πρόσβαση των κοινωνικών αγαθών ακούγοντας τα σχετικά αιτήματά τους προς το Δήμο Καλαμπάκας και την Περιφέρεια Θεσσαλίας.\nΑυτή την Κυριακή 18 Μαΐου, παίρνουμε την κατάσταση στα χέρια μας. Τρεις κάλπες, μια εναλλακτική λύση! Με την Περιφέρεια, τον Δήμο και την χώρα Αριστερά!


Το μεγαλύτερο δώρο είναι ο χρόνος - Pillowfights.gr\nΤο μεγαλύτερο δώρο είναι ο χρόνος\nBedroom Ύβρεις Το μεγαλύτερο δώρο είναι ο χρόνος\nΑλέξης Φαραντούρης 27/03/2019\nΟι ελάχιστοι σε τούτον τον κόσμο που δε θεωρούμε τον Φρόιντ ένα σεξομανή παρανοϊκό αλλά μια διάνοια, έχουμε σαν αξίωμα ότι οι δυνάμεις που μας κρατούν στη ζωή είναι ο φόβος για τον θάνατο κι η θέληση για έρωτα. Ο φόβος για τον θάνατο δεν είναι τίποτε άλλο παρά ευχή για περισσότερο χρόνο. Και τον χρόνο τον θέλουμε για να ζήσουμε τον έρωτα σε κάθε του μορφή, είτε αυτή της συντροφικότητας, είτε της εξουσίας, είτε της δόξας. Ενίοτε έχεις δει κάποιους να πληρώνουν για χρόνο κι έρωτα, κανέναν όμως να τα αγοράζει.\nΠέρασαν Χριστούγεννα, Πρωτοχρονιές, Βαλεντίνοι, και τα δώρα έκαναν παρέλαση στα stories μας. Δεν μπορείς να ξέρεις, βέβαια, αν η Gucci τσαντούλα της Σούλας ξεκίνησε για την αγκαλιά της απ’ το Μιλάνο ή απ’ το πανηγύρι του Αϊ Μάμα στη Χαλκιδική, πάντως αυτό που έχει σημασία είναι ότι την έκανε τόσο ευτυχισμένη που τα stories της είχαν γίνει σαν τελίτσες τόσες φορές που την είχε ανεβάσει.\nΚαι κάπου εκεί αναρωτιέσαι, όταν οι γιορτές φεύγουν, πώς θα δείξει ο καθένας μας την αγάπη του; Μέχρι τον επόμενο Δεκέμβρη δε θα ξέρει η Σούλα πόσο κι αν την αγαπάμε; Θα της το λέει ο Μπάμπης σε κάθε ευκαιρία; Κι αν το λέει, θα λέει αλήθεια; Κι αν λέει αλήθεια, πώς θα το δείχνει; Θα γεμίζει την αγκαλιά της με Μπάμπη ή τις ντουλάπες της με τσάντες;\nΔεν το συζητάμε, καλές οι χειρονομίες, αλλά είναι μόνο μία συνιστώσα. Ξέρω, βλέπεις, πολλούς Μπάμπηδες που γεμίζουν τσάντες τις πολλές Σούλες στις οποίες προσπαθούν να μοιραστούν, χωρίς οι Σούλες να αντιληφθούν η μία την ύπαρξη της άλλης. Ξέρω επίσης πολλές Σούλες που έχουν εξίσου πολλές τσάντες από διάφορους Μπάμπηδες απ’ τους οποίους κρύβονται το ίδιο επιτυχημένα. Και κάπου εκεί καταλαβαίνεις ότι δεν μπορείς να βρεις καμία ουσία σε οτιδήποτε πιάνεται ή μυρίζεται ή τρώγεται για να ζυγίσεις τον έρωτα.\nΤο μεγαλύτερο δώρο που μπορείς να κάνεις στον άνθρωπο που αγαπάς δεν είναι τίποτε άλλο απ’ τον χρόνο που του αφιερώνεις. Βολικό, θα σκεφτείς, κι αυτό γιατί έτσι μας έμαθαν. Δίνοντας, όμως, τον χρόνο και το ενδιαφέρον σου, δίνεις ουσιαστικά την ψυχή σου, δίνεις μέρος απ’ τη ζωή σου. Δίνεις εκείνο το σύνορο που η ύλη αποδομείται κι αφήνεται στη φθορά. Και δεν μπορείς να το αντιληφθείς μέχρι να φθάσεις εκεί. Κι όταν φθάσεις, δεν μπορείς να επιστρέψεις.\nΑν όλο αυτό από πάνω σου φάνηκε μια παράκρουση, φέρε στο μυαλό σου την εικόνα εκείνων των σπάνιων ηλικιωμένων ζευγαριών που βλέπεις πότε-πότε στον δρόμο να περπατούν κρατώντας στο ένα χέρι τη μαγκούρα και στο άλλο το χέρι του συντρόφου τους. Δύο ψυχές παραδομένες η μία στην άλλη, που ακόμα κι αν ο χρόνος αποδόμησε τη σάρκα και τα κόκκαλά τους, οι ψυχές τους είναι άφθαρτες απ’ την αγάπη και τη στήριξη που τις θρέφει τόσα χρόνια.\nΠόσες τσάντες, πόσα ταξίδια και πόση καλοπέραση μπορούν να αγοράσουν αυτήν την εικόνα; Και μην το βλέπεις μακρινό, ούτε εφικτό να το κερδίσεις κάποια στιγμή στο μέλλον, αν δεν ξεκινήσεις να το χτίζεις από νωρίς. Όλοι μάθαμε να κοιτάμε το ρολόι που φέρνει δυο πλήρεις περιστροφές απ’ το 0:00 μέχρι το 23:59, αλλά ελάχιστοι έχουμε αντιληφθεί κι αποδεχθεί ότι δεν αναλογεί σε όλους μας ο ίδιος αριθμός περιστροφών.\nΗ αυταπάτη ότι η πολυτέλεια μας εξασφαλίζει αφοσίωση και ποιότητα ζωής δεν είναι τίποτε άλλο παρά ένας υπνωτισμός που δεν πηγάζει από γεγονότα αλλά απ’ τη λαχτάρα του ανθρώπου για ανέξοδη κι ακούραστη άνεση. Και σε αυτό μπορείς να αρκεστείς μόνο αν πάρεις την απόφαση να συμβιβαστείς σε μια ρηχή ζωή χωρίς ουσία.\nΗ συνάρτηση του χρόνου –που από τη στιγμή που γεννιέσαι λειτουργεί εναντίον σου– με τον έρωτα, είναι ο στοχασμός εκείνος που ονομάσαμε «φιλοσοφία». Η σχέση του ανθρώπου με τον έρωτα και τον θάνατο γέννησε την αρχαία τραγωδία. Όλη η ουσία της ζωής είναι το πόσο μπορείς να ζήσεις τον έρωτα, δίχως να γνωρίζεις πόσος χρόνος σου απομένει. Στιγμές, εικόνες, αναμνήσεις, είναι η περιουσία ενός ζευγαριού ανθρώπων που αγαπιούνται, χρόνος στολισμένος με συναισθήματα, αυτό που ονομάζεται «πραγματικός πλούτος» και δεν μπορεί να αποτιμηθεί σε νόμισμα.\nΚι αλίμονό σου αν φοβάσαι μη σου κλέψουν το κινητό ή το πορτοφόλι, αλλά δε φοβάσαι να σου κλέψουν τον ακόμα πιο πολύτιμο χρόνο σου. Όσο κι αν δουλέψεις, όσα λαχεία κι αν κερδίσεις, σε αντίθεση με το κινητό σου, δεν αντικαθίσταται.\nΓι’ αυτό μάθε να μην τον σκορπάς δεξιά κι αριστερά. Η διάθεσή του είναι το μέγιστο δώρο κι η σπατάλη του το μεγαλύτερο αμάρτημα. Και το να επιλέγει κάποιος εσένα να πορευτείτε μαζί στο διάβα του, είναι το πολυτιμότερο αγαθό που μπορεί να υπάρχει, ακόμα κι αν τις περισσότερες φορές δεν το γνωρίζει κανείς εκ των δυο σας.\nΣυντάκτης: Αλέξης Φαραντούρης\nΓέννημα - θρέμα Αθηναίος, με σπουδές στην Διοίκηση Επιχειρήσεων και Οργανισμών, αλλά εν τέλει υπηρεσία στον χώρο της Δικαιοσύνης. Χιλιομετροφάγος μοτοσυκλετιστής, μίζερος λάτρης των checklists. Σε ό,τι αφορά την αρθρογραφία «παρθένος», αν εξαιρεθεί ένα άρθρο στην τρίτη δημοτικού για τις ψείρες στις σχολικές αίθουσες. Αφενός όμως το ταβάνι βαρέθηκε να ακούει, αφετέρου οι απολαβές δεν επαρκούν για ψυχολόγο. Favorite quote: «Δεν υπάρχει τίποτα αδύνατο γι’ αυτόν που θέλει να προσπαθήσει».\nΌταν τελειώσουν όσα συμβαίνουν, να λέμε πως κάτι μάθαμε\nΓια να υπάρξει όντως νέα αρχή πρέπει να ξεκουνηθείς και λίγο\nΈνα γράμμα απ’ τον νονό σου\nUna utopía realista\nΟρίζει όσα είσαι ένα ημισφαίριο του εγκεφάλου σου;\nH μεγάλη παγίδα του «κάθε πέρυσι και καλύτερα»\nΗ συνήθεια καμουφλάρει έξυπνα την ακαταλληλότητα


Φυσικής Θέματα: Α λυκείου/Ενισχυτική 2013/Ισορροπία\nΑ λυκείου/Ενισχυτική 2013/Ισορροπία\nΔυνάμεις. Συνισταμένη, συνιστώσες, Ισορροπία.\nΜια σφαίρα βάρους 100Ν κρέμεται από ένα νήμα και ισορροπεί. Στην σφαίρα, εκτός από το βάρος της, ασκείται μόνο η δύναμη επαφής με το νήμα (τάση).\nΓιατί στην θέση ισορροπίας το νήμα είναι κατακόρυφο;\nΣχεδιάστε τις δυνάμεις στην σφαίρα.\nΥπολογίστε το μέτρο της τάσης του νήματος.\nΜια σφαίρα κρέμεται από ένα νήμα και ισορροπεί στην κατακόρυφο διεύθυνση. Ασκώντας στη σφαίρα οριζόντια δύναμη F την μετακινούμε μέχρι να ισορροπήσει, σε μια νέα θέση στην οποία το τεντωμένο νήμα σχηματίζει γωνία θ με την κατακόρυφο. (ημθ=0.6 , συν θ=0,8)\nΑναλύστε την τάση σε μια οριζόντια και μια κατακόρυφη συνιστώσα.\nΕάν η τάση του νήματος έχει μέτρο 100Ν, υπολογίστε το βάρος της σφαίρας και το μέτρο της οριζόντιας δύναμης F.\nΥπολογίστε το μέτρο της συνισταμένης της δύναμης F και του βάρους.\nΠροσδιορίστε την κατεύθυνση της συνισταμένης της F και του βάρους.\nΜια σφαίρα βάρους 630Ν, κρέμεται από ένα νήμα και ισορροπεί στην κατακόρυφο διεύθυνση. Ασκώντας στη σφαίρα οριζόντια δύναμη F την μετακινούμε μέχρι να ισορροπήσει, σε μια νέα θέση στην οποία το τεντωμένο νήμα σχηματίζει γωνία θ με την κατακόρυφο. Υπολογίστε το μέτρο της F εάν\nθ=300 (ημ30=0,5 , συν30=0,9)\nθ=450 (ημ45= 0,7 = συν45)\nθ=600 (ημ60= συν30 , συν60=ημ30)\nΓιατί όσο αυξάνεται η γωνία θ, αυξάνεται και το μέτρο της F;\nΓια να ισορροπήσει ένα κιβώτιο πάνω επιφάνεια πάγου που έχει κλίση 300 ως προς τον ορίζοντα, το έχουμε δέσει με νήμα που είναι τεντωμένο παράλληλα με την επιφάνεια. Το βάρος του σώματος είναι 500Ν.\nΣχεδιάστε τις δυνάμεις στο κιβώτιο.\nΑναλύστε το βάρος σε μια συνιστώσα παράλληλη, και σε μια κάθετη με την κεκλιμένη επιφάνεια\nΥπολογίστε το μέτρο της δύναμης επαφής του κιβωτίου με την επιφάνεια.\nΥπολογίστε το μέτρο και προσδιορίστε την κατεύθυνση της συνισταμένης του βάρους με τη δύναμη επαφής στο κιβώτιο από την επιφάνεια.\nΑναρτήθηκε από ΓΙΑΝΝΗΣ ΜΙΧΑΛΟΠΟΥΛΟΣ στις 8:19 μ.μ.\nΕτικέτες α-ενισχυτική, τάξη-α


Επίσκεψη Περιφερειάρχη στο Αρδευτικό έργο Αμμουδιάς – VDELLA\nΖητήματα που αφορούν την αποπεράτωση και την πλήρη λειτουργία του Εγγειοβελτιωτικού έργου της Αμμουδιάς Π.Ε. Πρέβεζας εξέτασε ο Περιφερειάρχης Ηπείρου κ. Αλέξανδρος Καχριμάνης κατά τη διάρκεια επίσκεψης που πραγματοποίησε στην περιοχή.\nΟ Περιφερειάρχης είχε συζήτηση με καλλιεργητές, οι οποίοι του εξέφρασαν την ικανοποίηση για τη δοκιμαστική λειτουργία του έργου, που τους δίνει τη δυνατότητα να αρδεύουν κανονικά πλέον τα κτήματά τους.\n← Εξαρθρώθηκε κύκλωμα διακίνησης παράνομων μεταναστών σε χώρες της Ευρωπαϊκής Ένωσης\nΣυνελήφθη για χρέη ο πρόεδρος της ΕΑΣ Πρέβεζας →


Δύο ολόκληρους μήνες οι Οθωνοί χωρίς γιατρό. Εν αναμονή και πάλι οι νησιώτες.\nΣτο ίδιο έργο θεατές οι Οθωνιώτες. Χωρίς ιατρική περίθαλψη παραμένει το δυτικότερό άκρο της Ελλάδας, το νησί των Οθωνών, εδώ και δύο μήνες. Το φαινόμενο τείνει να γίνει συνήθεια καθώς δεν είναι η πρώτη φορά που το νησί παραμένει χωρίς γιατρό για τόσο μεγάλο διάστημα και αυτό συμβαίνει πλέον κάθε χρόνο...\nΔύο μήνες (από αρχές Δεκεμβρίου 2020) συμπληρώνονται από την αποχώρηση του οπλίτη ιατρού των Οθωνών λόγο απόλυσης. Τη θέση του αγροτικού γιατρού κάλυπτουν ιατροί θητείας. Το κενό μεταξύ απόλυσης του πρώην ιατρού και τοποθέτησης νέου ήταν αναμενόμενο και δεν είναι κάτι καινούργιο καθώς το ίδιο συνέβαινε και τα προηγούμενα χρόνια με αποτέλεσμα και τα τρία νησιά των Διαποντίων να μένουν ακόμα και για τρεις μήνες, εκτός των άλλων, χωρίς ιατρό.


Σπήλαιο Cueva de Chicho: Ξενοδοχεία σε κοντινή απόσταση\nΣπήλαιο Cueva de Chicho Ξενοδοχεία - Μπαγιαΐμπε\nΣπήλαιο Cueva de Chicho: Μάθετε περισσότερα\nΣπήλαιο Cueva de Chicho - Τοποθεσία\nΜπαγιαΐμπε - Εδώ βρίσκεται το ακόλουθο σημείο ενδιαφέροντος: Σπήλαιο Cueva de Chicho. Μπαγιαΐμπε: Πρόκειται για μια περιοχή για οικογένειες που είναι γνωστή για τη διασκέδαση και τις παραλίες. Αν θέλετε να βρείτε τι μπορείτε να κάνετε στην περιοχή, γιατί δεν επισκέπτεστε τα ακόλουθα σημεία ενδιαφέροντος: Παραλία του Bayahibe και Παραλία Dominicus;\nΣπήλαιο Cueva de Chicho: Μέρη διαμονής σε κοντινή απόσταση\nΔιαθέτουμε 353 ξενοδοχεία, για να διαλέξετε, σε απόσταση έως 10 χλμ. από: Σπήλαιο Cueva de Chicho. Σας συνιστούμε τις ακόλουθες επιλογές που είναι δημοφιλείς με τους επισκέπτες μας:\nCatalonia Royal La Romana All Inclusive-Adults Only - απέχει 3,6 χλμ.\nCatalonia La Romana - All Inclusive - απέχει 3,8 χλμ.\nIberostar Selection Hacienda Dominicus All Inclusive - απέχει 3,4 χλμ.\nWhala!bayahibe - All inclusive - απέχει 3,6 χλμ.\nTracadero Beach Resort - απέχει 3,5 χλμ.\nΣπήλαιο Cueva de Chicho - Τι μπορείτε να δείτε και να κάνετε στη γύρω περιοχή\nΣπήλαιο Cueva de Chicho: Τι μπορείτε να δείτε στη γύρω περιοχή\nΣπήλαιο Cueva de Chicho: Τι μπορείτε να κάνετε στη γύρω περιοχή\nΣπήλαιο Cueva de Chicho - Πώς να έρθετε


FA XTREME NAPALM IGNITER SHOT 24 X 120ML\nΑρχική/Ενεργειακά/Pre-Workout / Προ-Προπονητικά/FA XTREME NAPALM IGNITER SHOT 24 X 120ML\nΕταιρία: FA NUTRITION\nExotic Fruits Forest Fruits Orange Cherry\nΚερδίζετε: 9.10 € (20%)\nExotic Fruits 35.90 €\nForest Fruits 35.90 €\nOrange Cherry 35.90 €\nXTREME NAPALM® IGNITER SHOT - FA Nutrition\nΤο κίνητρο παίζει βασικό ρόλο στα επιτεύγματα του αθλητισμού και του bodybuilding. Όταν γίνετε μεγαλύτερος, ισχυρότερος και πιο έμπειρος, θα είναι όλο και πιο δύσκολο να συνεχίσετε να προχωράτε, ειδικά χωρίς την κατάλληλη ψυχική στάση. Αυτός είναι ο λόγος για τον οποίο σχεδιάστηκε η σειρά XTREME NAPALM® IGNITER SHOT.\nΤο συμπλήρωμα διατροφής XTREME NAPALM® IGNITER SHOT σε υγρή μορφή είναι ένα προϊόν αφιερωμένο σε αυτά τα άτομα, που έχουν έναν ενεργό τρόπο ζωής. Συνιστάται ιδιαίτερα πριν από την άσκηση, η οποία απαιτεί επίσης αυξημένο κίνητρο και συγκέντρωση. Τα συστατικά του προϊόντος βοηθούν το σώμα κατά τη διάρκεια περιόδων αυξημένης σωματικής και πνευματικής εξάσκησης. Αυξήστε τη δύναμη, μεγιστοποιήστε τη συγκέντρωση και την ταχύτητα σας.\nΤο XTREME NAPALM® IGNITER SHOT είναι ένα ισχυρό pre-workout διεγερτικό σε μικρές εύχρηστες φιάλες. Κάθε μερίδα του XTREME NAPALM® IGNITER SHOT παρέχει επιστημονικά σχεδιασμένο μείγμα φυσιολογικά ενεργών συστατικών χωρίς προσθήκη κρεατίνης ή περιττών υδατανθράκων.\nΧαρακτηριστικά του XTREME NAPALM® IGNITER SHOT της FA Nutrition :\nΠαρέχει υψηλά επίπεδα ενέργειας.Βήτα-αλανίνη ως CarnoSyn®\nΑυξάνει την παραγωγή μονοξειδίου του αζώτου\nΔοσολογία: Καταναλώστε το 1/2 του φυαλιδίου 30-40 λεπτά πριν την άσκηση.\nKEVIN LEVRONE SCATTERBRAIN SHOT 24 X 120ML\nIRONFLEX A-AKG MAX 1000MG 90 TABS\nIRONFLEX ARGININE MAX 1000MG 90 TABS\nIHS IRON HORSE HIGH KICK 2.0 420GR\nIHS IRON HORSE HIGH KICK 2.0 270GR


18-10-2021 • 10:00πμ\nΟι πολίτες επιδίδονται στο κυνήγι των προσφορών. 6,24% πάνω τα αμνοερίφια, 13,31% τα νωπά φρούτα\nΣυναγερμός έχει σημάνει από τις νέες εκτιμήσεις φορέων της αγοράς για τη διάρκεια του κύματος ακρίβειας που πλήττει τη χώρα. Εκπρόσωποι των σούπερ μάρκετ μάλιστα, που γνωρίζουν όλους τους κρίκους της εφοδιαστικής αλυσίδας, εκτιμούν ότι η επίδραση των ανατιμήσεων στις πρώτες ύλες, στην ενέργεια και στο κόστος μεταφοράς θα κρατήσει τουλάχιστον έως τον Μάρτιο του 2022.\nΟ φόβος για συνέχιση της ακρίβειας φαίνεται πως έχει αλλάξει ήδη τη συμπεριφορά των καταναλωτών, αφού ανησυχούν ότι οι τιμές θα φτάσουν στα ύψη, ενώ οι μισθοί θα παραμείνουν στα ίδια επίπεδα.\nΟι καταναλωτές ψάχνουν πιο φθηνά προϊόντα και φαίνεται πως αποφεύγουν τα αγαθά που έχουν ανατιμηθεί σημαντικά τις τελευταίες εβδομάδες, ενώ ματαιώνουν τις αγορές υψηλού κόστους, ειδικά εάν αυτές δεν αφορούν την ικανοποίηση πολύ επιτακτικών αναγκών.\nΕπίσης, το τελευταίο χρονικό διάστημα παρατηρείται έντονα το φαινόμενο οι καταναλωτές να αγοράζουν μεγαλύτερες ποσότητες προϊόντων που έχουν μακρά ημερομηνία λήξεως, προκειμένου να τα «στοκάρουν», φοβούμενοι ότι η τιμή τους θα αυξηθεί τους επόμενους μήνες.\nΣύμφωνα με την ΕΛ.ΣΤΑΤ., η μεγαλύτερη αύξηση τιμών καταγράφεται στα νωπά φρούτα, κατά 13,31%, και στο αρνί και το κατσίκι (κατά 6,24%). Όσον αφορά τις τιμές των φρούτων, αυτές είναι αυξημένες λόγω των καιρικών συνθηκών του φετινού καλοκαιριού, ενώ οι τιμές του αρνιού παραμένουν αυξημένες.\nΟι περισσότερες επιχειρήσεις, αν και έχουν απορροφήσει ένα μέρος των ανατιμήσεων, δεν μπορούν να συγκρατήσουν τις αυξήσεις, μετακυλίοντας το κόστος στους καταναλωτές. Σύμφωνα με έρευνα του ΙΕΛΚΑ, η Ελλάδα έχει από τους υψηλότερους συντελεστές ΦΠΑ στα τρόφιμα στην Ευρωπαϊκή Ένωση, καθώς βρίσκεται στην 6η θέση με τον μεγαλύτερο ΦΠΑ στην Ευρώπη.\nΗ βασική διαφοροποίηση είναι ότι πολλές χώρες και ιδιαίτερα οι χώρες της δυτικής Ευρώπης έχουν έναν αρκετά χαμηλότερο συντελεστή ΦΠΑ για τα τρόφιμα πρώτης ανάγκης (π.χ., ψωμί, γαλακτοκομικά κ.λπ.), ο οποίος κατά κανόνα κυμαίνεται στο ύψος του 4% έως 7%, όταν στην Ελλάδα τα αντίστοιχα αγαθά έχουν διπλάσιο ή τριπλάσιο συντελεστή ΦΠΑ 13%.\n7-12-2021 • 21:02μμ\nΕνδιαφέρον ειδικά για την Ελλάδα έχουν οι αποφάσεις του ECOFIN, στη συμφωνία που κατέληξαν...\n7-12-2021 • 20:32μμ\nΈρχεται πλατφόρμα έγκαιρης προειδοποίησης και διαχείρισης χρέους που θα προτείνει βιώσιμες λύσεις στους οφειλέτες


Σχολική Κολύμβηση Δημόσιων Σχολείων στο «Ν. Πέρκιζας» - Ενυπόγραφα\nΣχολική Κολύμβηση Δημόσιων Σχολείων στο «Ν. Πέρκιζας»\nΕΝΥΠΟΓΡΑΦΑ, Παρασκευή 14 Φεβρουαρίου 2020 - 16:40 0 1 min read\nΓια τρίτη συνεχόμενη χρονιά θα πραγματοποιηθεί στο Δημοτικό Κολυμβητήριο «Ν. Πέρκιζας», με απόφαση του υπουργείου Παιδείας, το πρόγραμμα «Σχολική Κολύμβηση Δημόσιων Σχολείων». Το πρόγραμμα, που εντάσσεται στο πλαίσιο του μαθήματος Φυσικής Αγωγής, είναι πιλοτικό και σε αυτό συμμετέχουν οι μαθητές της Γ’ τάξης του Δημοτικού. Σκοπός του η εξοικείωση των μαθητών με την ασφαλή κολύμβηση.\nΤο πρόγραμμα παρακολουθούν στο Δημοτικό Κολυμβητήριο «Ν. Πέρκιζας» μαθητές από τα 14 Δημοτικά Σχολεία του Χαλανδρίου, από 6 Δημοτικά Σχολεία του Δήμου Βριλησσίων και 6 του Δήμου Αγ. Παρασκευής.\nΗ επιλογή του Δημοτικού Κολυμβητηρίου «Ν. Πέρκιζας» για την πραγματοποίηση του προγράμματος γίνεται από τη δ/νση Φυσικής Αγωγής Β’ Αθήνας. Γεγονός που επιβεβαιώνει το υψηλό επίπεδο τεχνικών προδιαγραφών και μέσων ασφαλείας που διαθέτει το κλειστό Δημοτικό Κολυμβητήριο Χαλανδρίου στο αθλητικό κέντρο «Ν. Πέρκιζας», όπως αναφέρεται στη σχετική ανακοίνωση του Δήμου.\nΤο κολυμβητήριο διαθέτει δύο δεξαμενές. Στη μεγάλη γίνονται τα δημοτικά προγράμματα εκμάθησης κολύμβησης παιδιών και ΑμεΑ, γυμναστικής ενηλίκων στο νερό και ελεύθερης κολύμβησης. Τα προγράμματα προορίζονται για δημότες και μη. Ο χώρος εποπτεύεται από εξειδικευμένο προσωπικό.\nΗ μικρή δεξαμενή χρησιμοποιείται από μικρά παιδιά και άτομα με ειδικές ανάγκες. Αξίζει να σημειωθεί ότι οι πισίνες είναι εξοπλισμένες με ειδικό αναβατόριο που επιτρέπει την άνετη, γρήγορη και ασφαλή είσοδο και έξοδο σε αυτές των ατόμων με κινητικά προβλήματα.\nTags #«Ν. Πέρκιζας» #«Σχολική Κολύμβηση Δημόσιων Σχολείων» #Δημοτικό Κολυμβητήριο Χαλανδρίου «Ν. Πέρκιζας»\nΚλειστό στις 17 και 18/2 το 5ο Δημοτικό Σχολείο Χαλανδρίου λόγω... ιώσεων


Τρεις νέες αναβολές στην Super League - Messinia Live\nΔεν θα διεξαχθούν λόγω κρουσμάτων οι αναμετρήσεις ΑΕΚ-ΠΑΟΚ, Ολυμπιακός-Αστέρας Τρίπολης, Ιωνικός-Απόλλων\nΤρία ακόμη παιχνίδια αναβλήθηκαν στη Super League, κάτι που σημαίνει ότι από τα συνολικά 7 της αγωνιστικής θα διεξαχθούν μόλις δύο.\nΝέα κρούσματα κορονοϊού εντοπίστηκαν στον Ολυμπιακό και ως εκ τούτου το αυριανό ματς (19:30) με τον Αστέρα Τρίπολης αναβλήθηκε.\nΥπενθυμίζεται πως οι ερυθρόλευκοι είχαν κάνει γνωστές τέσσερις περιπτώσεις νοσούντων από κορονοϊό πριν από το ματς με τους Απόλλωνα την περασμένη αγωνιστική και πλέον μετά τον σημερινό έλεγχο ανιχνεύτηκαν πολλά κρούσματα σε ποδοσφαιριστές και μέλη του τεχνικού τιμ.\nΕπίσης, όπως αναμενόταν, η Super League ανακοίνωσε επίσημα την αναβολή των αγώνων ΑΕΚ – ΠΑΟΚ και Ιωνικός – Απόλλων Σμύρνης, λόγω αυξημένου αριθμού κρουσμάτων κορονοϊού.\n19:30 Ολυμπιακός-Αστέρας Τρίπολης αναβλ.\nRelated Items:featured, αναβολή αγώνα, γήπεδα, κορονοϊός, ΜΕΤΡΑ ΠΡΟΣΤΑΣΙΑΣ


Σκαπανεύς: Ιστορία Β' Γυμνασίου - Οι σταυροφορίες και η πρώτη άλωση της Πόλης\nΙστορία Β' Γυμνασίου - Οι σταυροφορίες και η πρώτη άλωση της Πόλης\nΤι ήταν οι σταυροφορίες;\nΟι σταυροφορίες ξεκίνησαν να εκδηλώνονται τον 11ο αιώνα με πρωτοβουλία των παπών με σκοπό την απελευθέρωση του Πανάγιου Τάφου και των Αγίων Τόπων, που είχαν καταληφθεί από τους Σελτζούκους (1077).\nΠοιες ήταν οι αιτίες των Σταυροφοριών;\nΟι αιτίες ήταν οι εξής :\n1) η φήμες για τις αγριότητες των Αράβων και των Σελτζούκων Τούρκων κατά των προσκυνητών.\n3) Το κάλεσμα για βοήθεια του Αλέξιου Α’ Κομνηνού προς τους ηγεμόνες των Σταυροφόρων.\nΗ Α’ ΣΤΑΥΡΟΦΟΡΙΑ (1096-1099)\nΚηρύχθηκε από τον πάπα Ουρβανό Β’ στην Κλερμόν της Γαλλίας (1095). Είχε κυρίως θρησκευτικό χαρακτήρα, αν και τα οικονομικά προβλήματα (υπερπληθυσμός, έλλειψη γης) έπαιξαν σημαντικό ρόλο για την πραγματοποίησή της. Στην ουσία, ήταν δύο σταυροφορικοί στρατοί :\nα) ο απλός λαός, που όμως ήταν ανοργάνωτος και ηττήθηκε από τους Τούρκους και\nβ) οι φεουδάρχες, που ακολούθησαν και νίκησαν τους Τούρκους.\nΞαναπήραν εδάφη που παραχώρησαν στο Βυζάντιο μετά από συμφωνία. Οι φεουδάρχες ίδρυσαν ηγεμονίες και μικρά κρατίδια στη Συρία και την Παλαιστίνη.\nΗ Β’ και η Γ’ ΣΤΑΥΡΟΦΟΡΙΑ (12ος αιώνας)\nΑυτές οι δύο σταυροφορίες απέτυχαν. Σημαντική για το Βυζάντιο ήταν η απώλεια της Κύπρου μετά την 3η Σταυροφορία. Η Κύπρος καταλήφθηκε από τον άγγλο βασιλιά Ριχάρδο Λεοντόκαρδο και παραδόθηκε στο φράγκο (Γάλλο) Γουίδο Λουζινιάν (1192). Οι Βυζαντινοί δεν ξαναπήραν ποτέ πίσω το νησί, που παρέμεινε στους δυτικούς για 4 αιώνες.\nΜετά την Α’ Σταυροφορία υποχώρησαν τα θρησκευτικά κίνητρα και οι αιτίες των σταυροφοριών ήταν κυρίως οικονομικές. Χαρακτηριστικό παράδειγμα ήταν η Δ’ Σταυροφορία. Οι σταυροφόροι που είχαν σαν αρχικό στόχο την Αίγυπτο και τη Συρία, άλλαξαν πορεία και κατέλαβαν την Κωνσταντινούπολη το 1204.\nΑναρτήθηκε από Νίκος Μελιγκώνης στις 8:45 μ.μ.


ΣΕΙΣΜΟΣ: Απόρρητο έγγραφο του τουρκικού ΥΠΕΞ αμφισβητεί 25... - Star.gr\nΠΟΛΙΤΙΚΗ - ΟΙΚΟΝΟΜΙΑ Δευτέρα, 5 Δεκεμβρίου 2016, 12:54\nΣΕΙΣΜΟΣ: Απόρρητο έγγραφο του τουρκικού ΥΠΕΞ αμφισβητεί 25 ελληνικά νησιά και 127 βραχονησίδες!\nΤι υποστηρίζουν οι Τούρκοι και τι ισχύει\n«Νησιά, νησίδες και βραχονησίδες των οποίων η κυριότητα δεν παραχωρήθηκε στην Ελλάδα».\nΑυτός είναι ο τίτλος απόρρητης έκθεσης του υπουργείου Εξωτερικών της Τουρκίας, με την οποία οι γείτονες αμφισβητούν ευθέως την ελληνική κυριαρχία σε 25 νησιά και 127 νησίδες και βραχονησίδες!\nΗ μακροσκελής λίστα των Τούρκων με τίτλο EGAYDAAK συντάχθηκε το 1996, χρονιά που επίσημα η Τουρκία -στο πλαίσιο αναθεωρητισμού στο Αιγαίο- έθεσε για πρώτη φορά επίσημα ζήτημα «γκρίζων ζωνών», προκαλώντας θερμό επεισόδιο στις βραχονησίδες Ίμια, ανατολικά της Καλύμνου.\nΝα σημειωθεί ότι τα μεγαλύτερα από τα 152 νησιά κατοικούνται, όπως οι Οινούσσες, οι Φούρνοι, η Θύμαινα, το Αγαθονήσι, οι Αρκιοί, η Γαύδος κ.ά.\nΗ Τουρκία υποστηρίζει ότι στη Συνθήκη της Λωζάννης (1923) με την οποία επικυρώθηκε η ελληνική κυριαρχία στα νησιά του ανατολικού Αιγαίου, τα οποία είχαν απελευθερωθεί κατά τον Α’ Βαλκανικό Πόλεμο (1912-1913), όπως επίσης και στη Συνθήκη Ειρήνης των Παρισίων (1947), με την οποία η ηττημένη Ιταλία παραχώρησε στην Ελλάδα την κυριαρχία της Δωδεκανήσου, υπάρχουν νησιά, νησίδες και βραχονησίδες με αμφισβητούμενο καθεστώς, αφού δεν αναφέρονται ονομαστικά στις συνθήκες αυτές.\nΟι τουρκικοί ισχυρισμοί, ωστόσο, απορρίπτονται από τις ίδιες τις συνθήκες, για τις οποίες μάλιστα το τελευταίο διάστημα ο πρόεδρος Ταγίπ Ερντογάν θέτει ευθέως ζήτημα αναθεώρησής τους.\nΣύμφωνα με το άρθρο 12 της Συνθήκης της Λοζάνης, «η Ελλάδα αποκτά την κυριαρχία όλων των νησιών του Ανατολικού Αιγαίου, εκτός της Ίμβρου, Τενέδου και Λαγoυσώv νήσων». Ενώ στο άρθρο 16 της ίδιας συνθήκης ρητά αναφέρεται ότι «η Τουρκία παραιτείται από οποιαδήποτε αξίωση από τα προαναφερθέντα νησιά και συνεπώς δεν επιτρέπεται καμία αμφισβήτηση από καvέvαν της εθνικής κυριαρχίας της Ελλάδας επί των νήσων του Αιγαίου».\nΌσον αφο��ά τη Συνθήκη Ειρήνης των Παρισίων, η Ιταλία παραχώρησε στην Ελλάδα την κυριαρχία των νησιών Αστυπάλαια, Ρόδος, Χάλκη, Κάρπαθος, Κάσος, Τήλος, Νίσυρος, Κάλυμνος, Λέρος, Πάτμος, Λειψοί, Σύμη, Κως και Καστελόριζο, καθώς και τις παρακείμενες σε αυτές νησίδες.\nΜε την υπογραφή της Συνθήκης Ειρήνης των Παρισίων, η Ελλάδα έγινε το διάδοχο κράτος στις συμφωνίες που είχε υπογράψει η Ιταλία με την Τουρκία νωρίτερα, το 1932, και αφορούσαν τον καθορισμό της συνοριακής γραμμής των Δωδεκανήσων -που τότε ανήκαν στην Ιταλία- με την τουρκική επικράτεια.


Ψηφίζουν και οι... νεκροί στις ΗΠΑ-Μπάχαλο για το αν... | Reporter Cyprus | Διεθνή\nH Amber Pflughoeft ψήφισε στις αμερικανικές εκλογές, όπως επιθυμούσε διακαώς, με επιστολική ψήφο από τα μέσα του Σεπτέμβρη και ενώ έδινε πολύ μεγάλη μάχη με τον καρκίνο.\nΠαρά το γεγονός ότι εκείνη την περίοδο πήγαινε καλά, εν συνεχεία, μετά από λίγες ημέρες, η κατάστασή της χειροτέρεψε και στο τέλος του μήνα πέθανε. Σύμφωνα με τη νομοθεσία που ισχύει στο Ουισκόνσιν, στην Πολιτεία της, η ψήφος της δεν μπορεί να μετρήσει στην τελική καταμέτρηση. Η μεγάλη επιθυμία της Amber θα μείνει ανολοκλήρωτη.\nΟμως, σε άλλες πολιτείες των ΗΠΑ, η ψήφος των ανθρώπων που εν τέλει πεθαίνουν πριν από τη διενέργεια των εκλογών μετρά κανονικά. Και εφέτος, που η επιστολική ψήφος είναι ιδιαίτερα διαδεδομένη λόγω της πανδημίας (υπολογίζεται ότι έχουν ήδη ψηφίσει 90εκ Αμερικανοί) είναι πιθανό να παίξει κάποιο ρόλο και η ψήφος των...νεκρών!\nΣε πολιτείες στις οποίες το αποτέλεσμα θα κρίνει και την τελική επικράτηση (Βόρεια Καρολίνια, Πενσυλβάνια) οι επιστολικές ψήφοι ανθρώπων που τελικά πεθαίνουν δεν μετρούν. Σε άλλες όμως, όπως στην Αριζόνα, τη Φλόριδα και το Οχάιο, μετρούν κανονικά.\nΚαταλαβαίνει κανείς ότι δημιουργείται μέγα θέμα το οποίο φρόντισε να αναδείξει το CNN. Και ήδη έχουν καταγραφεί ουκ ολίγες περιπτώσεις ανθρώπων που πέθαναν από τον κορονοϊό ενώ είχαν προλάβει να ψηφίσουν.\nΧαρακτηριστική περίπτωση αυτή του Marvin Thielman, 84χρονου που έμενε σε μία μικρή πόλη κοντά στο Μιλγουόκι και εξέπνευσε από τον covid-19 αφού είχε προλάβει να ψηφίσει τον Ντόναλντ Τραμπ, στον οποίο, σύμφωνα με τη σύζυγό του είχε μεγάλη αδυναμία.


Κανείς δεν κερδίζει από την αντιπαράθεση | Η ΚΑΘΗΜΕΡΙΝΗ\nLISA JUCCA / BREAKINGVIEWS\n5 Σεπτεμβρίου, 2019 05.09.2019 • 13:44\nΗ νέα κυβέρνηση της Ιταλίας πρόκειται να αντιμετωπίσει τον γνωστό «πονοκέφαλο»: τη διευθέτηση του προϋπολογισμού του 2020. Οι Ευρωπαίοι εταίροι φοβούνται ότι το ήδη τεράστιο χρέος της χώρας, το οποίο πλησιάζει το 133% του ΑΕΠ, θα αυξηθεί ακόμη περισσότερο. Ωστόσο, εάν η νέα κυβέρνηση προχωρήσει σε περικοπή των δημοσίων δαπανών την ώρα που η οικονομία εξασθενεί, ενδέχεται να ενισχυθεί περαιτέρω το αντιευρωπαϊκό αίσθημα.\nΟ Ιταλός πρωθυπουργός Τζουζέπε Κόντε προεδρεύει πλέον διαφορετικής κυβέρνησης συνεργασίας. Οι βουλευτές του κυβερνώντος Κινήματος 5 Αστέρων προχώρησαν σε συνεργασία με το κεντροαριστερό Δημοκρατικό Κόμμα, ανοίγοντας τον δρόμο για την ανάδειξη νέου προέδρου μέσα στις επόμενες ημέρες. Ο ευρωσκεπτικιστής πρόεδρος της Λέγκας, Ματέο Σαλβίνι, ο οποίος πυροδότησε την κρίση του Αυγούστου, ελπίζοντας ότι θα διεξαχθούν σύντομα εκλογές, βρίσκεται στην αντιπολίτευση.\nΗ νέα κυβέρνηση συνασπισμού ξεκινάει τη θητεία της αντιμέτωπη με ένα δημοσιονομικό κενό, το οποίο οφείλει να γεμίσει. Η κυβέρνηση έχει υποσχεθεί ότι δεν θα αυξήσει τον ΦΠΑ του 2020, ώστε να μη μειωθεί η εγχώρια κατανάλωση. Ο στόχος για το δημοσιονομικό έλλειμμα του 2020 έχει επισήμως τεθεί στο 2,1% του ΑΕΠ. Ωστόσο, προβλέπεται πως η νέα κυβέρνηση θα παραβεί τους δημοσιονομικούς κανόνες της Ε.Ε., που θέτουν το όριο στο 3% του ΑΕΠ, εκτός εάν μπορέσει να αποταμιεύσει περικόπτοντας τις δαπάνες σε κάποιους τομείς.\nΠαρ’ όλα αυτά, ο Κόντε έχει το περιθώριο να ελιχθεί. Με τη μείωση του επιτοκίου δανεισμού και των προβλεπόμενων δαπανών αναμένεται πως θα σχηματιστεί δημοσιονομικό έλλειμμα κάτω από 3%. Εκτός αυτού, εάν η Ιταλία περιπέσει σε ύφεση, όπως προβλέπει για το 2020 η Barclays, η κυβέρνηση δεν θα είναι υποχρεωμένη να υιοθετήσει την περικοπή των δημοσίων δαπανών, που απαιτεί η Κομισιόν από όσα κράτη της Ε.Ε. έχουν υψηλό χρέος.\nΗ Κομισιόν έχει ένα κίνητρο για να δείξει κατανόηση. Οσο η οικονομία επιβραδύνεται, η εμμονή στην περικοπή δημοσίων δαπανών είναι αντιπαραγωγική. Εάν επιβληθεί νέος γύρος μέτρων λιτότητας, ο Σαλβίνι θα μπορούσε δικαιολογημένα να επικρίνει τον πρώην σύμμαχό του, Τζουζέπε Κόντε, αλλά και τη νέα σύνθεση της Κομισιόν, της οποίας ηγείται η εκλεγείσα Ούρσουλα φον ντερ Λάιεν. Σε περίπτωση που αποτύχει η νέα κυβέρνηση, οι επόμενες εκλογές θα αναδείξουν νικητή τον Σαλβίνι. Η Ρώμη θα μπορούσε να προτείνει τη μείωση των επιδοτήσεων στα καύσιμα, όπως για παράδειγμα στο Diesel, ή να περικόψει το δαπανηρό πρόγραμμα πρόωρης συνταξιοδότησης. Τότε θα υπήρχε αρκετός δημοσιονομικός χώρος για δημόσιες επενδύσεις, ενώ η Ρώμη θα αποδείκνυε ότι έχει καλές προθέσεις. Ακόμη και μία λιγότερο επιθετική προσέγγιση θα οδηγούσε πιθανότατα σε περαιτέρω μείωση του κόστους δανεισμού της Ιταλίας.\nΗ νέα κυβέρνηση έχει τη δυνατότητα να αποκαταστήσει τις σχέσεις της με την Ε.Ε. Αμφότερες, Ρώμη και Βρυξέλλες, θα βγουν κερδισμένες, εάν αντιμετωπίσουν το ζήτημα με εποικοδομητικό τρόπο.


Εναντιοδρομίες: Απριλίου 2013\nΣρτζάν Ντραγκόγεβιτς: "οι ταινίες μου είναι, συνήθως, τραγικές κωμωδίες"\nΣτην ταινία του Η παρέλαση, την πρώτη σερβική ταινία με γκέι θεματολογία, ο γνωστός και αγαπητός στο ελληνικό κινηματογραφόφιλο κοινό Σέρβος σκηνοθέτης Σρτζάν Ντραγκόγεβιτς ( Όμορφα χωριά, όμορφα καίγονται) αφηγείται την ιστορία του Ραντμίλο και του Μίρκο, ενός επιτυχημένου μεσοαστικού γκέι ζευγαριού που θα ήταν ευτυχισμένο οπουδήποτε αλλού, εκτός από τη χώρα όπου ζει: τη Σερβία.\nΟ Ραντμίλο είναι κτηνίατρος, ο Μίρκο ιδιοκτήτης πρακτορείου που διοργανώνει γάμους για πελάτες με εκλεπτυσμένα γούστα. Επιπλέον, είναι ακτιβιστής των δικαιωμάτων των γκέι και όνειρό του είναι να οργανώσει κάποτε το πρώτο επιτυχημένο Gay Pride στο Βελιγράδι. Το όνειρό του φαντάζει απραγματοποίητο, μέχρι που ο Ραντμίλο σώζει από βέβαιο θάνατο το σκύλο του Λιμούν, ενός ομοφοβικού πρώην γκάνγκστερ και βετεράνου των γιουγκοσλαβικών πολέμων, ο οποίος σύντομα πρόκειται να παντρευτεί με την πληθωρική Βισέρκα. Ο Μίρκο θα ζητήσει την προστασία του Λιμούν στο επικείμενο pride, προσφέροντάς του ως αντάλλαγμα τη δωρεάν διοργάνωση του γάμου του με την Βισέρκα. Μετά τους αρχικούς του ενδοιασμούς, ο Λιμούν θα ξαμοληθεί σε όλη την πρώην Γιουγκοσλαβία, "στρατολογώντας" εθελοντές ανάμεσα στους πρώην εχθρούς του, βετεράνους των πολέμων κι αυτούς. Με τα χίλια ζόρια, το pride θα γίνει, με τραγικές, όμως, συνέπειες.\nΤη σύγκρουση ανάμεσα σε δύο Σερβίες, της κυρίαρχης συντηρητικής και ομοφοβικής και της ανοιχτόμυαλης και φιλελεύθερης, περιγράφει ο Ντραγκόγεβιτς στη γλυκόπικρη (κατά)μαυρη κωμωδία του Η παρέλαση, η οποία έκανε την πανελλήνια πρεμιέρα της στα πλαίσια του 7ου "Outview" Gay & Lesbian Φεστιβάλ. Με αφορμή την προβολή, ο Σρτζάν Ντραγκόγεβιτς μου παραχώρησε την ακόλουθη συνέντευξη:\nΤι σας ώθησε να ασχοληθείτε με ένα τόσο λεπτό για τα δεδομένα της Σερβίας- και όχι μόνο- θέμα; Ήταν συνειδητή επιλογή η υιοθέτηση μιας φαινομενικά ανάλαφρης, σχεδόν αλμοδοβαρικής, αφηγηματικής προσέγγισης;\nΗ απόφαση να κάνω μια ταινία σχετικά με αυτό το θέμα με έναν, όπως λέτε, ανάλαφρο τρόπο ήταν πολύ κρίσιμη. Πάλευα με το σενάριο για πολλά χρόνια, και κάθε φορά εξελισσόταν σε μια σκοτεινή και καταθλιπτική ταινία για τη ζωή των γκέι στη σύγχρονη Σερβία. Θα ήταν αξιοπρεπής ταινία για τα φεστιβάλ, αλλά εντελώς αναποτελεσματική. Ξέρετε, θεωρώ τον εαυτό μου ιδιαιτέρως πολιτικοποιημένο άνθρωπο, ακόμα και "ακτιβιστή του κινηματογράφου", και πιστεύω ότι οι ταινίες πρέπει να έχουν αντίκτυπο στους ανθρώπους σε μεγαλύτερη κλίμακα. Αν η "Παρέλαση" ήταν ένα καταθλιπτικό δράμα, θα κατέληγε στο φεστιβαλικό κύκλωμα και θα είχε ένα πραγματικά περιορισμένο κοινό. Αποφάσισα, λοιπόν, κατά κάποιο τρόπο, να κάνω το ανάποδο, γυρίζοντας μια ταινία για τους συνηθισμένους ομοφοβικούς, που είναι η πλειονότητα στην περιοχή. Έτσι, η ταινία είχε τεράστο αντίκτυπο, 600.000 άτομα την παρακολούθησαν στους κινηματογράφους, και προκάλεσε μια ζωντανή και παραγωγική συζήτηση σχετικά με τα LGBT δικαιώματα σε όλες τις χώρες της πρώην Γιουγκοσλαβίας.\nΠώς ανακαλύψατε το cast; Δε θα μπορούσε να είναι καταλληλότερο!\nΚάποιοι από τους ηθοποιούς είναι παλιοί μου φίλοι κι έχουμε συνεργαστεί σε προηγούμενες ταινίες. Ο Νίκολα Κότζο ( σημ. ο ομοφοβικος γκάνγκστερ Λιμούν) έχει παίξει σε πέντε ταινίες μου. Συνήθως βασίζομαι πολύ στο cast και θεωρώ ότι είναι από τους πιο ζωτικούς παράγοντες στη διαδικασία δημιουργίας μιας ταινίας.\nΗ ταινία σας έγινε μπλοκμπάστερ σε όλη την πρώην Γιουγκοσλαβία. Εκπλαγήκατε; Πώς το ερμηνεύετε;\nΔεν εξεπλάγην. Πολλές από τις ταινίες μου υπήρξαν μεγάλες επιτυχίες σε όλη την πρώην Γιουγκοσλαβία. Το "Όμορφα χωριά, όμορφα καίγονται" ήταν μεγάλη επιτυχία στην Ελλάδα το 1997. Φτιάχνω αρκετά επικοινωνιακές ταινίες για δύσκολα και σοβαρά θέματα, τα οποία θεωρώ κρίσιμα για την κοινότητα. Κι η προσέγγισή μου συνήθως διαφέρει από εκείνη άλλων δημιουργών σχετικά με τα ίδια θέματα. Οι ταινίες μου είναι, συνήθως, τραγικές κωμωδίες. Έτσι βλέπω τη ζωή, κι έτσι ίσως ζούμε. Ίσως, πάλι, είμαι μια μανιοκαταθλιπτική προσωπικότητα και οι ταινίες μου μού μοιάζουν.\nΥπήρξε κάποια κριτική, είτε από την πλευρά των Αρχών- κυβερνητικών και θρησκευτικών-, ή από εκείνη των ακτιβιστών για τα δικαιώματα των γκέι σχετικά με την απεικόνιση των χαρακτήρων στην ταινία;\nΠάντοτε δέχομαι κριτική, που προέρχεται τόσο από τη ριζοσπαστική Δεξιά, όσο και από τη ριζοσπαστική Αριστερά. Ίσως γιατί ο ριζοσπαστισμός δεν επιτρέπει στους ανθρώπους να έχουν αίσθηση του χιούμορ. Ή, ίσως, επειδή αυτή η αίσθηση λείπει, γίνονται ριζοσπάστες.\nΓιατί νομίζετε ότι η σερβική κοινωνία, ανάμεσα σε άλλες στα Βαλκάνια, είναι, σε σημαντικό βαθμό, ομοφοβική;\nΓιατί νομίζετε ότι η "Παρέλαση" "κόπηκε" από το Φεστιβάλ Κινηματογράφου Θεσσαλονίκης και τις "Νύχτες Πρεμιέρας", αν και είχε κερδίσει τρία βραβεία στην Μπερλινάλε; Είναι περίεργο το ότι οι άνθρωποι που εργάζονται στον χώρο του πολιτισμού είναι ομοφοβικοί. Για μένα, όμως, το σημαντικό είναι ότι η ταινία έφτασε στο ελληνικό κοινό. Αγαπω την Ελλάδα, έχω μείνει έξι βδομάδες στην Αθήνα την δεκαετία του '90, κάνοντας post-production σε δύο ταινίες μου. Πέρασα καλά. Αγαπώ την Σύμη, είναι από τα αγαπημένα μου σημεία στον κόσμο. Κι εκτιμώ το κουράγιο των Ελλήνων να αντιστέκονται στο πολυεθνικό κεφάλαιο, αυτούς τους μπάσταρδους!\nΕίναι η Παρέλαση όντως "το Pride της Σερβίας", όπως γράφτηκε στον "Guardian";\nΔε μ' αρέσουν τα "μεγάλα λόγια". Πάντοτε πίστευα ότι ο αυτοσαρκασμός είναι σημαντικό πράγμα. Η "Παρέλαση" είχε μεγάλο αντίκτυπο στο mainstream κοινό, αλλά, στην τελική, είναι μόνο μια ταινία. Αυτοί που μπορούν να κάνουν κάτι σοβαρό για τη βελτίωση των LGBT δικαιωμάτων στη Σερβία είναι οι πολιτικοί, όχι ένας σκηνοθέτης.\nΑναρτήθηκε από Yannis Kontos στις 5:32 μ.μ. Δεν υπάρχουν σχόλια:\n"Roughcut": ένα ακατέργαστο "διαμάντι", σε σκηνοθεσία Ελιάνας Αμπραβανέλ\nΗ Μπάμπι είναι μια Φιλιππινέζα επαγγελματίας κομμώτρια. Στα 40 της πλέον, εργάζεται στο κέντρο της Αθήνας εδώ και τέσσερα χρόνια. Εργαζόμενη, μητέρα, σύζυγος και κόρη εξ αποστάσεως, η Μπάμπι είναι υποχρεωμένη να υιοθετεί μια σειρά από ρόλους. Αυτό που τη διαφοροποιεί, ωστόσο, από τις υπόλοιπες μετανάστριες εργάτριες είναι ότι είναι τρανς: μια γυναίκα με ανδρική βιολογική ταυτότητα. Το Roughcut, πρώτη μεγάλου μήκους δουλειά της Ελιάνας Αμπραβανέλ, αφηγείται την ιστορία της και πρωτοπροβλήθηκε στο φετινό Φεστιβάλ Ντοκιμαντέρ Θεσσαλονίκης. Ενόψει της αθηναϊκής πρεμιέρας του ντοκιμαντέρ την Κυριακή, 28 Απριλίου, στα πλαίσια του 7ου "Outview" Gay & Lesbian Φεστιβάλ, καθώς και της εξόδου του την ερχόμενη Πέμπτη στο "Δαναό", σε ενιαίο πρόγραμμα με το εξαιρετικό ντοκιμαντέρ του Παναγιώτη Ευαγγελίδη Λάμπουν στο σκοτάδι, κουβέντιασα με την Ελιάνα Αμπραβανέλ.\nΠώς γνωρίσατε την Μπάμπι και γιατί την επιλέξατε ως "ηρωίδα" του ντοκιμαντέρ σας;\nΤην Μπάμπι την γνώρισα εντελώς τυχαία, μέσω μιας κοινής φίλης. Με ενδιαφέρουν οι "πραγματικές" ιστορίες με δυνατούς χαρακτήρες που παίρνουν την ζωή στα χέρια τους και δεν αφήνουν καμιά δυσκολία, όποια κι αν είναι αυτή, να τους ρίξει. Και η Μπάμπι ανταποκρίνεται στους πολλαπλούς ρόλους που της επεφύλαξε η ζώη σαν μια πραγματική πρωταγωνίστρια, μια σταρ ταινίας fiction.\nRoughcut είναι μια κουπ μαλλιών: κοντό αγορίστικο κόψιμο με μερικές θηλυκές μακρύτερες τούφες μαλλιών ανάμεσα. Επίσης rough cut (αν και δύο λέξεις) είναι η πρώτη version μιας ταινίας στο μοντάζ, πριν το τελικό αποτέλεσμα. Εκφράζει, όμως, και τα διαμάντια στην ακατέργαστη μορφή τους. Νομίζω όλες οι ερμηνείες του τίτλου ταιριάζουν στην ιστορία και στην ηρωίδα μου με τον ένα η άλλο τρόπο.\nΤα πράγματα ήρθαν πολύ φυσικά. Στην αρχή της γνωριμίας κάναμε συζητήσεις γενικότερες για τις Φιλιππίνες και την ζωή της εκεί, χωρίς να κινηματογραφούμε. Εκ των υστέρων μου εξομολογήθηκε πως νόμιζε ότι επρόκειτο να χρησιμοποιήσουμε την ιστορία της σαν βάση για σενάριο ταινίας μυθοπλασίας.´Οταν κατάλαβε ότι επρόκειτο να είναι η ίδια πρωταγωνίστρια στο ντοκιμαντέρ, είχαμε πια αποκτήσει οικειότητα και δέχτηκε αμέσως.\nΗ ηρωίδα μου δεν λυγίζει εύκολα. Κατ´αρχήν ξέρει ότι είναι ο στυλοβάτης μιας πολυπληθούς οικογένειας στις Φιλιππίνες, είναι ταγμένη στον σκοπό της και ανταποκρίνεται στις καθημερινές απαιτήσεις με αποφασιστικότητα και συγχρόνως κέφι για ζωή. Οι δυσκολίες για την Μπάμπι δεν είναι συνυφασμένες ούτε με γκρίνια, ούτε με γκαντεμιά.\nΣε ποιο βαθμό είναι γνωστή η σεξουαλική της ταυτότητα στον επαγγελματικό, φιλικό και ευρύτερο κοινωνικό κύκλο της στην Ελλάδα και κάτα πόσο αυτό επηρεάζει τις σχέσεις της με τους ανθρώπους;\nΗ άδεια παραμονής της έχει λήξει. Βάσει της τυπικής "νομιμότητας", είναι, επομένως, "παράνομη", σε μια συγκυρία, κατά την οποία η καταπολέμηση της "ανομίας", όπως αυτή κάθε φορά προσδιορίζεται, είναι διακηρυγμένος στόχος της κυβέρνησης. Την φοβίζει αυτό; Την εξοργίζει; Σκέφτεται να επιστρέψει στις Φιλιππίνες, αν και όταν έχει τη δυνατότητα;\nΤο ντοκιμαντέρ σας ξεκινά το αθηναϊκό του "ταξίδι" από το φεστιβάλ "Outview" την Κυριακή 28 Απριλίου, συνεχίζοντας, την επόμενη βδομάδα, στον "Δαναό", σε κοινό πρόγραμμα με το εξαιρετικό Λάμπουν στο σκοτάδι του Παναγιώτη Ευαγγελίδη. Πόσο έτοιμο είναι το κινηματογραφικό κοινό να παρακολουθήσει, να εκτιμήσει και να προβληματιστεί πάνω σε ταινίες που ξεφεύγουν από τη συμβατική θεματολογία και οπτική;\nΜα νομίζω πως το κοινό επιζητά να δει ταινίες και ειδικά ντοκιμαντέρ που δείχνουν μια άλλη οπτική γωνία της πραγματικής ζωής που καμιά φορά δεν φαντάζονται ότι υπάρχει. Για δύο ώρες τους δίνεται η δυνατότητα να "ζήσουν" από κοντά μια ιστορία (στην περίπτωσή μας είναι δύο οι ταινίες και δύο οι ιστορίες) που μπορεί να υπάρχει δίπλα τους και να μην το έχουν αντιληφθεί. Η ταινία του Παναγιώτη Ευαγγελίδη "They glow in the dark" είναι σπάνιας ευαισθησίας και ωριμότητας, μια ιστορία που νομίζω θα αγγίξει όλους τους θεατές. Και πρέπει να πω πως είμαι πολύ χαρούμενη και με τιμά το γεγονός πως θα "κάνουν παρέα" οι δύο ταινίες στο Δαναό ξεκινώντας από την Πέμπτη 2 Μαΐου και για δύο εβδομάδες.\nΤο Roughcut προβάλλεται την Κυριακή, 28 Απριλίου, στις 8 το βράδυ, στην Αίθουσα 1 του Ινστιτούτου Θερβάντες (Μητροπόλεως 23) και από την ερχόμενη Πέμπτη, 2 Μαΐου, στον κινηματογράφο "Δαναό" (Λεωφόρος Κηφισίας 109), σε ενιαίο πρόγραμμα με το Λάμπουν στο σκοτάδι του Παναγιώτη Ευαγγελίδη.\nΑναρτήθηκε από Yannis Kontos στις 4:45 μ.μ. Δεν υπάρχουν σχόλια:\nΑναρτήθηκε από Yannis Kontos στις 5:32 π.μ. Δεν υπάρχουν σχόλια:\nΑναρτήθηκε από Yannis Kontos στις 6:07 π.μ. Δεν υπάρχουν σχόλια:\nΗ Ουγκάντα είναι μία από τις 76 χώρες στον κόσμο, όπου η ομοφυλοφιλία είναι παράνομη. Σα να μην έφτανε αυτό, από το 2009 έχει εισαχθεί προς συζήτηση στη Βουλή της χώρας ένα δρακόντειο νομοσχέδιο, το οποίο προτείνει την επιβολή της θανατικής ποινής στους οροθετικούς γκέι άντρες και τριετή φυλάκιση σε όσους δεν καταδίδουν έναν δηλωμένο ομοφυλόφιλο. Το νομοσχέδιο αυτό έχει, ευτυχώς, μέχρι σήμερα μείνει στα χαρτιά, κυρίως χάρη στις άοκνες προσπάθειες του LGBT (lesbian, gay, bisexual, trans-gender) ακτιβιστή Ντέιβιντ Κάτο, του πρώτου ανοιχτά δηλωμένου γκέι στην Ουγκάντα, και του συνταξιούχου Αγγλικανού επίσκοπου Κρίστοφερ Σενιόντζο. Ο Ντέιβιντ Κάτο δολοφονείται τον Ιανουάριο του 2011.\nΤο ντοκιμαντέρ Λέγε με Κούτσου, σε σκηνοθεσία Κάθριν Φέρφαξ- Ράιτ και Μάλικα Ζουχάλι- Ουόρολ, καταγράφει τον τελευταίο χρόνο της ζωής και του έργου του γενναίου αυτού ακτιβιστή. Έχει προβληθεί σε δεκάδες κινηματογραφικά φεστιβάλ παγκοσμίως, κερδίζοντας πολυάριθμα βραβεία, ενώ η ελληνική του πρεμιέρα έγινε στο φετινό Φεστιβάλ Ντοκιμαντέρ Θεσσαλονίκης, όπου απέσπασε το βραβείο της Διεθνούς Αμνηστίας. Το Λέγε με Κούτσου είναι το opening film του "Outview" LGBT Φεστιβάλ, το οποίο ξεκινά την Πέμπτη, 18 Απριλίου, στο Ινστιτούτο Θερβάντες. Με αφορμή την αθηναϊκή πρεμιέρα του ντοκιμαντέρ, κουβέντιασα με μία εκ των σκηνοθετριών του, την Μάλικα Ζουχάλι- Ουόρολ.\nΤο νομοσχέδιο ακόμη εκκρεμεί. H ελευθερία του Τύπου στην Ουγκάντα είναι ισχυρή. Το ζήτημα της ομοφυλοφιλίας δεν είναι ευαίσθητο, δεν προκαλεί ντροπή, δε συγκαλύπτεται, ούτε είναι αμφιλεγόμενο, ενώ οι ομοφοβικοί πολιτικοί που πρότειναν το νομοσχέδιο ήταν περήφανοι που είχαν το δικαίωμα να "περάσουν" όποιον νόμο ήθελαν. Υπάρχουν, επίσης, ανεξάρτητες εφημερίδες που υποστηρίζουν την LGBT κοινότητα. Σε ό,τι αφορά την κοινωνία, η ομοφοβική στάση διαρκώς αλλάζει. 10-15 χρόνια πριν δεν υπήρχε. Παλαιότερα η ομοφυλοφιλία θεωρείτο απλώς παραξενιά, σήμερα είναι κάτι το διαβολικό. Αυτό οφείλεται στην άνοδο του χριστιανικού φονταμενταλισμού- τόσο του εγχώριου, όσο και του εισαγόμενου, ευαγγελικής προέλευσης, από τις Η.Π.Α. Τα επίπεδα της ομοφοβίας συναρτώνται με το κατά πόσο το ζήτημα συζητείται. Όσο περισσότερο συζητείται, τόσο πιο επικίνδυνο γίνεται και, συνακόλουθα, τόσο πιο θορυβώδης γίνεται και η αντίθεση σε αυτό.\nΤο ντοκιμαντέρ Λέγε με Κούτσου θα προβληθεί στα πλαίσια του Φεστιβάλ "Outview", που φιλοξενείται στο Ινστιτούτο Θερβάντες (Μητροπόλεως 23), την Πέμπτη, 18 Απριλίου, στις 9 το βράδυ, Αίθουσα 1. Επαναληπτική προβολή: Δευτέρα, 22 Απριλίου, 22:15, Αίθουσα 2.\nΑναρτήθηκε από Yannis Kontos στις 1:43 μ.μ. Δεν υπάρχουν σχόλια:\nΈνα ντοκιμαντέρ και μια έκθεση που, από ευτυχή συγκυρία, συμπίπτουν, φωτίζουν την προσωπικότητα και το έργο μιας ξεχωριστής φωτογράφου που επέλεξε να μετακομίσει στην Ελλάδα στα μέσα της δεκαετίας του '70, αλλά δυστυχώς "έφυγε" πρόωρα, δεκαπέντε χρόνια πριν: της Γερμανίδας Άννας Βιχ. Μεγαλωμένη στη μεταπολεμική Γερμανία και εμφορούμενη από το πνεύμα αμφισβήτησης της δεκαετίας του '60, η Άννα Βιχ εργάστηκε στην Ελλάδα ως φωτογράφος, καθηγήτρια φωτογραφίας, μοντέζ αρνητικού και ηθοποιός. Χαρακτηριστικός υπήρξε ο ρόλος της ορνιθολόγου που υποδύθηκε στην ταινία του Σταύρου Τορνέ Ένας ερωδιός για τη Γερμανία. Η φωτογραφική ματιά της, αντισυμβατική, εστίαζε στις παραμελημένες πτυχές της νεοελληνικής καθημερινότητας: στα αδέσποτα, στους δρόμους, στα λιόδεντρα του Ελαιώνα, στη μαγεία της θάλασσας. Οι περισσότερες εκθέσεις της φιλοξενήθηκαν στο Ινστιτούτο Γκέτε.\nΤο ντοκιμαντέρ του Σταύρου Καπλανίδη Άννα Βιχ- Φωτογράφος, που πρωτοπροβλήθηκε στο πρόσφατο Φεστιβάλ Ντοκιμαντέρ Θεσσαλονίκης, θα κάνει την αθηναϊκή του πρεμιέρα την Τετάρτη, 17 Απριλίου, στο Ινστιτούτο Γκέτε (Ομήρου 14-16), στις 8 το βράδυ, παρουσία του σκηνοθέτη. Μετά την ολοκλήρωση της προβολής, θα εγκαινιαστεί, στον ίδιο χώρο, η αναδρομική έκθεση στη φωτογραφική δουλειά της Άννας Βιχ, η οποια θα διαρκέσει μέχρι τις 22 Μαΐου. Με αφορμή το δίπτυχο αφιέρωμα στην Άννα Βιχ, είχα μια αφοπλιστικά σύντομη και περιεκτική συνομιλία με τον Σταύρο Καπλανίδη.\nH περιπέτεια της ζωής. Η ανάγκη... Η επιθυμία ξεπερνάει τη συγκυρία.\nΤην ερώτηση μπορείτε να την απευθύνετε σ' αυτούς που είδαν ή θα δουν την ταινία. Η δική τους απάντηση ενδιαφέρει.\nΑναρτήθηκε από Yannis Kontos στις 4:37 μ.μ. Δεν υπάρχουν σχόλια:\nΔημήτρης Κουτσιαμπασάκος: "ο "Μανάβης" ανήκει στην κατηγορία των... guerilla films"\nΈνα ιδιότυπο οδοιπορικό στα εγκαταλελειμμένα χωριά της νοτιοδυτικής Πίνδου με οδηγούς τον πλανόδιο μανάβη Νίκο Αναστασίου και την οικογένειά του επιχειρεί με το ντοκιμαντέρ Ο Μανάβης ο έμπειρος μικρομηκάς Δημήτρης Κουτσιαμπασάκος (Ο Ηρακλής, ο Αχελώος κι η γιαγιά μου, Ύψωμα 33). Ο Μανάβης, που έκανε την πρεμιέρα του στο πρόσφατο Φεστιβάλ Ντοκιμαντέρ Θεσσαλονίκης αποσπώντας το βραβείο κοινού στην κατηγορία του ελληνικού ντοκιμαντέρ διάρκειας άνω των 45 λεπτών, αφηγείται, με σεβασμό και τρυφερότητα, την καθημερινότητα μιας οικογένειας μανάβηδων που εκτελούν το ίδιο και απαράλλαχτο δρομολόγιο κάθε εβδομάδα, όλο το χρόνο, προκειμένου να εξυπηρετήσουν τις ανάγκες των κατοίκων των απομονωμένων χωριών της νοτιοδυτικής Πίνδου. Οι άνθρωποι, οι τόποι, η εναλλαγή των εποχών, συνθέτουν τον καμβά μιας ταινίας ανθρώπινης και ανεπιτήδευτης. Ενόψει της εξόδου της στις αίθουσες την ερχόμενη Πέμπτη, 18 Ιανουαρίου, με αφετηρία τα Τρίκαλα, κουβέντιασα με τον Δημήτρη Κουτσιαμπασάκο.\nΤι σε παρακίνησε να ασχοληθείς με το συγκεκριμένο θέμα, πώς εντόπισες τον υπέροχο μανάβη και την οικογένειά του και πώς κέρδισες την εμπιστοσύνη τους;\nΤον μανάβη τον θυμάμαι από την εφηβεία μου, όταν περνούσα τα καλοκαίρια στο χωριό μου, το Αρματολικό, ένα από τα χωριά του δρομολογίου του μανάβη, στην νοτιοδυτική Πίνδο. Τον έβλεπα να έρχεται και να πουλάει την πραμάτεια του. Είχε φρούτα που δεν ευδοκιμούσαν στο χωριό, όπως καρπούζια και σταφύλια. Έτσι τον θυμάμαι από τότε, τις αρχές της δεκαετίας του ’80. Μάλιστα σε ένα ντοκιμαντέρ που έκανα για την περιοχή, στα τέλη της δεκαετίας του ’90, του έκανα κάποιες λήψεις. Πριν από κάνα δύο χρόνια, Δεκαπενταύγουστο στο χωριό μου, που ψώνιζα από τον μανάβη, μου ήρθε ξαφνικά η ιδέα και του ζήτησα να με πάρει μαζί του σε μια διαδρομή. Αρχικά σκεπτόμουν να κάνω ένα μικρού μήκους ντοκιμαντέρ. Έμεινα όμως έκπληκτος από το τι γινόταν γύρω από το φορτηγάκι του και έτσι αποφάσισα να παρακολουθήσω το δρομολόγιό του στις τέσσερις εποχές του χρόνου. Την εμπιστοσύνη του την κέρδισα σχετικά εύκολα, γιατί είναι έξυπνος άνθρωπος και κατάλαβε αμέσως τι ήθελα να κάνω. Μάλιστα, όταν του εξήγησα, μου είπε "Ωραία ιδέα!"\nΠοια ήταν η αντίδραση των ορεσίβιων χωρικών κατά τη διάρκεια των γυρισμάτων; Παραξενεύτηκαν από την παρουσία ενός ντοκιμαντερίστα στα μέρη τους; Eνοχλήθηκαν, κολακεύτηκαν;\nΑρχικά ήταν πολύ μαζεμένοι. Όταν όμως έμαθαν πως κατάγομαι από ένα χωριό της περιοχής τους, τότε η στάση τους άλλαξε. Ανοίχτηκαν και πραγματικά "αγκάλιασαν" το ντοκιμαντέρ. Ήταν πολύ συγκινητικό.\nΗ ελληνική επαρχία, και κυρίως η περιοχή της Πίνδου, επανέρχεται σε κάθε σου δουλειά, όχι απλώς ως "φόντο", αλλά ως κάτι βιωμένο και παλλόμενο. Σχετίζεται αυτή η επιλογή με την καταγωγή σου και τα προσωπικά σου βιώματα;\nΣίγουρα. Η Πίνδος είναι ο τόπος που γεννήθηκα και μέχρι την εφηβεία μου περνούσα τουλάχιστον τρεις μήνες το χρόνο στο χωριό μου. Με έχει διαμορφώσει. Βέβαια, όταν ξεκινάω μια ταινία δεν λέω "α, τώρα θα κάνω μια ταινία για τον τόπο μου" και πολύ περισσότερο δεν αισθάνομαι εξουσιοδοτημένος από κάπου για κάτι τέτοιο. Όμως κάθε άνθρωπος που ασχολείται με την τέχνη, είτε είναι ζωγράφος, μουσικός, κινηματογραφιστής θέλει δεν θέλει, μιλά συνήθως για τα βιώματά του και τα πράγματα που τον καθόρισαν ως προσωπικότητα.\nΟι κάτοικοι των αστικών κέντρων συχνά ασφυκτιούμε, ιδιαιτέρως τα τελευταία χρόνια, από την έλλειψη προοπτικής. Όλο και περισσότεροι, μάλιστα, καταφεύγουν στους τόπους καταγωγής τους ή και αλλού, αναζητώντας διέξοδο. Υπό ποιες προϋποθέσεις πιστεύεις ότι κάτι τέτοιο είναι βιώσιμο και ρεαλιστικό; Και σε ποιο βαθμό έχουν πληγεί περιοχές εκτός αστικών κέντρων, όπως τα χωριά της ορεινής Πίνδου, από την πολυδιάστατη κρίση;\nΑυτό είναι ένα πολύ σύνθετο ζήτημα. Νομίζω πως η βίαιη αστικοποίηση κατέστρεψε την αγροτική περιφέρεια και τον αγροτικό ιστό εδώ και αρκετές δεκαετίες. Κατά τη γνώμη μου αυτή η κατάσταση είναι μη αναστρέψιμη. Έχει γίνει μεγάλη ζημιά. Ιδιαίτερα σε περιοχές όπως η Πίνδος. Πρέπει να ξεκινήσουμε από το μηδέν, από την αρχή.\nΈχουν δει το ντοκιμαντέρ κάποιοι από τους πρωταγωνιστές του; Κι αν ναι, πώς αντέδρασαν;\nΉμουν πολύ αγχωμένος για το πώς θα αντιδράσει ο κύριος Αναστασίου, ο μανάβης δηλαδή, και η οικογένειά του στην πρώτη προβολή στο φεστιβάλ Θεσσαλονίκης. Μόλις άναψαν τα φώτα στην αίθουσα και τους είδα να έχουν συγκινηθεί, χάρηκα.\nΤο κοινό του Φεστιβάλ Ντοκιμαντέρ Θεσσαλονίκης αγάπησε την ταινία. Σου δίνει αυτό αισιοδοξία και κουράγιο να συνεχίσεις προς την κατεύθυνση που έχεις χαράξει;\nΣίγουρα. Είναι κάτι που σου δίνει δύναμη να συνεχίσεις. Άλλωστε Ο "Μανάβης" ανήκει στην κατηγορία των... guerrila films. Έγινε, δηλαδή, κυρίως με εθελοντική προσφορά.\nΠότε βγαίνει η ταινία στις αιθούσες;\nΗ ταινία θα ξεκινήσει το ταξίδι της στις αίθουσες από τα Τρίκαλα στις 18 Απριλίου. Είπαμε, αντί να ξεκινήσουμε από την πρωτεύουσα, όπως γίνεται συνήθως, να κάνουμε το αντίθετο. Θα δούμε αν και κατά πόσο αυτό θα λειτουργήσει.\nΑναρτήθηκε από Yannis Kontos στις 3:38 μ.μ. Δεν υπάρχουν σχόλια:\nΑναρτήθηκε από Yannis Kontos στις 6:12 π.μ. Δεν υπάρχουν σχόλια:\nΑναρτήθηκε από Yannis Kontos στις 3:55 μ.μ. Δεν υπάρχουν σχόλια:\nΠερπατώντας στη Βαρσοβία, αισθάνεσαι σαν να ξεφυλλίζεις ένα συναρπαστικό βιβλίο Ιστορίας. Το χαοτικό Κέντρο της, η θαυμάσια αποκατεστημένη Παλιά Πόλη (Stare Miasto), τα διάσπαρτα μνημεία προς τιμήν της κάποτε ευημερούσας εβραϊκής κοινότητας, το γαλήνιο Πάρκο Λαζιένκι (Park Lazienkowski), το μεγαλόπρεπο Παλάτι Βιλάνοβ (Palac Wilanowski), η τουριστικά ανερχόμενη εργατική συνοικία της Πράγκα (Praga): όλα, ψηφίδες του "μωσαϊκού" μιας πόλης με έντονη συνείδηση της ιστορικότητάς της και, ταυτόχρονα, δυναμικής, νεανικής, φιλόδοξης και με το βλέμμα στραμμένο στο μέλλον.\nΧτισμένη στις δυο όχθες του Βιστούλα (Wisla), στα σταυροδρόμια της Κεντρικής Ευρώπης, η Βαρσοβία, η πρωτεύουσα της Πολωνίας, έχει μια πολυτάραχη ιστορία, βγαλμένη θαρρείς από τις σελίδες κάποιας ρομαντικής τραγωδίας. Λεηλατημένη από τους Σουηδούς κατά τον 17ο αιώνα και υπό κατοχή από τη Ρωσία στο μεγαλύτερο μέρος του 19ου, απελευθερώνεται πανηγυρικά το 1918. Ο Β’ Παγκόσμιος Πόλεμος θα τη σημαδέψει, ωστόσο, ανεξίτηλα: 350.000 Εβραίοι κάτοικοί της θανατώνονται από τους Ναζί στο γκέτο της πόλης ή στο στρατόπεδο συγκέντρωσης της Τρεμπλίνκα, ενώ τουλάχιστον 200.000 πολίτες της υπολογίζεται ότι σκοτώνονται κατά τη διάρκεια της Εξέγερσης του 1944, οπότε και ό,τι έχει απομείνει από την πόλη κυριολεκτικά ανατινάζεται. Μετά την οριστική ήττα των Ναζί, η Πολωνία περνά στη σφαίρα επιρροής της Σοβιετικής Ένωσης. Η κατάρρευση του "υπαρκτού" σηματοδοτεί την έναρξη μιας νέας εποχής, γεμάτης δυσκολίες και προκλήσεις, και για τη Βαρσοβία.\nΚατεβαίνοντας, πάντως, από το λεωφορείο 175, το οποίο εκτελεί το δρομολόγιο από το αεροδρόμιο προς το κέντρο της πόλης, ομολογώ ότι οι πρώτες εντυπώσεις που αποκομίζω δεν είναι οι πιο ενθαρρυντικές. Το βλέμμα μου "σκοντάφτει" σε ένα μάλλον απωθητικό συνονθύλευμα από υπερσύγχρονους ουρανοξύστες, απρόσωπα πολυκαταστήματα και πολυτελή ξενοδοχεία, με το αμφιλεγόμενο Παλάτι Κουλτούρας και Επιστήμης (Ρalac Kultury i Nauki), έναν αρχιτεκτονικό "φόρο τιμής" στη σταλινική μεγαλομανία, να δεσπόζει. Αν δεν ανυπομονούσα να συναντήσω την Πολωνή φίλη, και "ανεπίσημη" ξεναγό μου σε όλη τη διάρκεια της παραμονής μου, η οποία θα σπεύσει, λίγη ώρα αργότερα , να μού διαμηνύσει "ραντεβού αύριο στη μία έξω από τα H&M της οδού Μαρσαλκόφσκα", ίσως και να έμπαινα στον πειρασμό να ξανανέβω στο λεωφορείο! Διαπράττοντας ένα ασυγχώρητο λάθος, βέβαια…\nΗ Παλιά Πόλη, από την οποία θα ξεκινούσαμε την, ομολογουμένως εξαντλητική, ακόμη και για έναν δεινό περιπατητή όπως η αφεντιά μου, περιήγησή μας την επομένη δικαιολογημένα συνιστά πόλο έλξης των τουριστών, αλλά και, σε ένα βαθμό, των κατοίκων της Βαρσοβίας. Ισοπεδωμένη από τους Ναζί, ανακατασκευάζεται σταδιακά κατά τις δεκαετίες που ακολουθούν τον Β’ Παγκόσμιο Πόλεμο, με αποτέλεσμα από το 1982 να αποτελεί μνημείο Παγκόσμιας Πολιτιστικής Κληρονομιάς. Σημείο εκκίνησης της βόλτας στην Παλιά Πόλη, αλλά και συνάντησης για τους ντόπιους, η Πλατεία του Κάστρου (Plac Zamkowy), όπου κυριαρχούν το Μπαρόκ ρυθμού Βασιλικό Κάστρο (Ζamek Krolewski) και η μπρούτζινη στήλη του βασιλιά Σίγκμουντ του Τρίτου.\nΤο γοητευτικότερο, αν και ίσως πιο πολυσύχναστο, σημείο στην Παλιά Πόλη είναι, πάντως, για μένα η Κεντρική Πλατεία (Rynek Starego Miasta). Αριστοτεχνικά αποκατεστημένες προσόψεις πολυόροφων κατοικιών με Μπαρόκ και Αναγεννησιακές επιρροές, το σιντριβάνι με τη γοργόνα, έμβλημα της Βαρσοβίας, διάσπαρτα cafés και εστιατόρια, και βέβαια το εξαιρετικό Ιστορικό Μουσείο της Βαρσοβίας (Μuzeum historyczne starej Warszawy), θα σας κρατήσουν απασχολημένους για αρκετές ώρες. Στο μεταξύ, επείγει να "γεμίσουμε" τις μπαταρίες μας: στάση, λοιπόν, για μια απολαυστική ποικιλία από πιερόγκι, τα διάσημα γεμιστά πολωνικά ραβιόλια, και ξανθή μπύρα σε ένα μικροσκοπικό παραδοσιακό εστιατόριο κοντά στο Κάστρο!\nΑφήνοντας πίσω μας την Παλιά Πόλη, ακολουθούμε τη Βασιλική Οδό, έναν από τους πιο δημοφιλείς περιπατητικούς προορισμούς στη Βαρσοβία, η οποία οφείλει το όνομά της στο γεγονός ότι συνέδεε τις κατοικίες των Πολωνών βασιλιάδων. Καταλήγει στο Μπαρόκ Παλάτι Βιλάνοβ, νοτίως του Κέντρου της Βαρσοβίας, με τους εντυπωσιακούς του κήπους, διαμέσου του γαλήνιου Πάρκου Λαζιένκι, ενός από τους σημαντικότερους πνεύμονες πρασίνου της πόλης. Εδώ βρίσκεται και το φημισμένο Νεοκλασικό "Παλάτι-επί-των-υδάτων" (Palac Lazienkowski). Απολαμβάνοντας τη δροσιά και ρουφώντας άπληστα καθαρό αέρα, μελαγχολώ στη σκέψη ότι, τουλάχιστον στην Αθήνα , τέτοιοι πνεύμονες πρασίνου είναι κυριολεκτικά υπό διωγμό…Αλλά και σε επίπεδο έκτασης, τα πάρκα της Βαρσοβίας μόνο με εκείνα του Λονδίνου είναι συγκρίσιμα. Εξομολογούμαι το θαυμασμό μου στην Πολωνή φίλη, η οποία, αν και κολακευμένη, δυσκολεύεται να το πιστέψει!\nΈχοντας χαλαρώσει αρκετά, ετοιμαζόμαστε για μια περιπλάνηση στις παλιές εβραϊκές γειτονιές. Ευτυχώς που έχω οδηγό, αλλιώς αρκετά από αυτά τα "αξιοθέατα" (δυσκολεύομαι να εντάξω τόπους μαρτυρίου στη συμβατική κατηγορία των αξιοθεάτων, γι’ αυτό και τα εισαγωγικά…) ίσως διέφευγαν της προσοχής μου. Ξεχωρίζουν σαφώς δύο μουσεία: το Μουσείο της Εξέγερσης της Βαρσοβίας επί της οδού Γκρζυμπόφσκα (Grzybowska), με πλούσιο αρχειακό, φωτογραφικό και οπτικοακουστικό υλικό (προτιμήστε μια καθημερινή για την επίσκεψή σας, τα Σαββατοκύριακα σχεδόν δεν μπορείς να κινηθείς από την πολυκοσμία) και το Μουσείο Πάβιακ (Pawiak). Εδώ, κατά τη διάρκεια της ναζιστικής κατοχής φυλακίζονταν Πολωνοί και Εβραίοι. Σήμερα λειτουργεί ως χώρος μνήμης και περισυλλογής, θυμίζοντας ένα μικρότερης έκτασης Άουσβιτς ή Μπίρκεναου…\nΣτην απέναντι, την ανατολική δηλαδή, όχθη του Βιστούλα εκτείνεται η παλιά εργατική συνοικία της Πράγκα, η μόνη που επέζησε της ναζιστικής λαίλαπας σχετικά ανέπαφη. Στις μέρες μας, σταδιακά εξελίσσεται στο…Γκαζοχώρι της Βαρσοβίας, μια περιοχή με μοδάτα cafés και γκαλερί. Οι ντόπιοι της…δυτικής όχθης (και όχι μόνο…) θα σας πουν ότι δεν είναι και πολύ ασφαλής, ιδίως τη νύχτα. Χαριτολογώντας, θα προσθέσουν ότι τους είναι ίσως πιο εύκολο να αποφασίσουν να επισκεφθούν την…Πράγα κι όχι την…Πράγκα!\nΔεν είχα μέχρι σήμερα την ευκαιρία να βιώσω τη νυχτερινή ζωή της Πράγκα, η επόμενη νύχτα, όμως, θα μού έμενε αλησμόνητη! Έπειτα από ένα χορταστικό δείπνο στο παλαιότερο café-εστιατόριο της πόλης, το Βlikle’s, το οποίο αποπνέει μια αυθεντικά μεσευρωπαϊκή αίσθηση, θα καταλήγαμε, υπό καταρρακτώδη βροχή , για ένα μεθυστικό μοχίτο στον πάνω όροφο ενός φιλικού μπαρ στην Παλιά Πόλη. Το κερασάκι στην τούρτα θα ήταν, πάντως , η επίσκεψη σε ένα υπόγειο, μισοφωτισμένο ναργιλεδάδικο, όπου, επί ώρες, θα συναγωνιζόμασταν με την Πολωνή φίλη και την κεφάτη παρέα της ποιος θα κατάφερνε να σχηματίσει πρώτος μια απόλυτα κυκλική τολύπη καπνού, αφότου εισέπνεε αργά τον αρωματικό καπνό από το θηριώδη ναργιλέ. Κανείς δεν τα κατάφερε, αν και προσπαθήσαμε σκληρά.. Κάποτε βγήκαμε από το ναργιλεδάδικο. Η βροχή είχε ξαναρχίσει με νέα ορμή. Το γνώριμο πλέον ηλικιωμένο ζευγάρι υπαίθριων ανθοπωλών επί της Μαρσαλκόφσκα τοποθετούσε αργά την πραμάτεια του. Κλασική μουσική ακουγόταν από το ραδιόφωνο ενός μισάνοιχτου αυτοκινήτου. Ξημέρωνε…\nΑναρτήθηκε από Yannis Kontos στις 9:19 π.μ. Δεν υπάρχουν σχόλια:


Αστροβραδιά στα Ροΐτικα Αχαΐας - 15/7\nΣας προσκαλούμε σε μια θερινή αστροβραδιά με τηλεσκόπια που θα περιλαμβάνει:\nΠαρατήρηση πλανητών (Δία, Άρη, Κρόνου)\nΠαρατήρηση βαθέως ουρανού (νεφελωμάτων, σμηνών)\nΟυρανογραφία με ειδικό laser, εκμάθηση των αστερισμών και πλοήγησης στον ουρανό\nΗ αστροβραδιά θα διεξαχθεί στο Δημοτικό Γήπεδο Ροϊτίκων το βράδυ της Παρασκευής 15 Ιουλίου 2016. Δίνουμε ραντεβού στις 21:30 στο γήπεδο (εδώ το στίγμα του γηπέδου στο Google Maps: https://goo.gl/maps/f4eJ5KGXRus).\nΑστροβραδιά στο Άνω Καστρίτσι - Σάββατο 18/6\nΣας προσκαλούμε σε μια δροσερή καλοκαιρινή αστροβραδιά που θα περιλαμβάνει παρατήρηση πλανητών (Δία, Άρη, Κρόνου), Σελήνης, νεφελωμάτων, σμηνών καθώς και ουρανογραφία και εκμάθηση των αστερισμών. Η αστροβραδιά θα διεξαχθεί στο Άνω Καστρίτσι το βράδυ του Σαββάτου 18 Ιουνίου 2016. Δίνουμε ραντεβού στις 21:30 στο προαύλιο της εκκλησίας της Ανάληψης που βρίσκεται στην έξοδο του χωριού του Άνω Καστριτσίου. Την αστροβραδιά διοργανώνει ο Ωρίων μαζί με την τοπική κοινότητα Άνω Καστριτσίου. Η εκδήλωση είναι ανοιχτή και ελεύθερη για όλο το κοινό.\nΗμέρες Ορθολογισμού (3η Ημέρα - 25/05)\nΟλοκληρώνονται οι φετινές «Ημέρες Ορθολογισμού» στην Πάτρα αυτή την Τετάρτη 25/5 στις 20:00, στο συνεδριακό κέντρο του Πανεπιστημίου Πατρών! Η 3η «Ημέρα Ορθολογισμού» περιλαμβάνει μία ομιλία, ελεύθερο διάλογο με το κοινό για τη φετινή θεματολογία, διαδραστική «ανίχνευση λαθών» για το ακροατήριο και θα καταλήξει με αστροπαρατήρηση!\nΗ ομιλία της βραδιάς θα έχει τίτλο «Αστρονομία: η αρχαιότερη των επιστημών, αγκυλώσεις και επιτεύγματα της ανθρώπινης σκέψης» με ομιλητή το Νίκο Τρεμούλη, φιλόλογο και ερασιτέχνη αστρονόμο. H επιστήμη άλλοτε προωθείται από μια εμπνευσμένη ιδέα ή παρατήρηση, άλλοτε τελματώνεται σε δογματικές παραδοχές του παρελθόντος. Κάθε πρόοδος απαιτεί μια αλλαγή στον τρόπο σκέψης, μια «αλλαγή παραδείγματος» και πυροδοτεί ένα ενθουσιασμό ότι σε λίγο ακόμη θα γνωρίσουμε τα πάντα! Καθώς δεν υπάρχει «εξωτερικός αντικειμενικός παρατηρητής» η πορεία της επιστημονικής σκέψης επηρεάζεται από την παιδεία, τα κοινωνικά πιστεύω, οικονομικούς και τεχνολογικούς περιορισμούς. Ακόμη κι έτσι, σήμερα έχουμε βρει τη θέση μας στο ηλιακό σύστημα, στο γαλαξία, στο υπερ- σμήνος, ακούμε τον απόηχο της μεγάλης έκρηξης, θέσαμε σε τάξη όλα σχεδόν τα φερμιόνια και τα μποζόνια, διερευνούμε τα μυστήρια της σκοτεινής ύλης και ενέργειας.\nΟι «Ημέρες Ορθολογισμού» σκοπεύουν στο να προωθήσουν τον ορθολογικό τρόπο σκέψης, συνδέοντας κοινωνία και επιστήμη και φωτίζοντας ζητήματα όπου η κοινωνία παραμένει στο σκοτάδι παρά τη σχετική πρόοδο και τις απαντήσεις που έχει κατακτήσει η επιστήμη. Η τελευταία ημέρα είναι στις 25 Μαΐου ώρα 20:00 στο Συνεδριακό Κέντρο του Πανεπιστημίου Πατρών, Αίθουσα Ι-10, στα πλαίσια των «Πολιτιστικών 2016».\nΑυτή την Τετάρτη οι συμμετέχοντες στις «Ημέρες Ορθολογισμού» μπορούν να παραλάβουν και τα πιστοποιητικά συμμετοχής από τον «Ωρίωνα».\nΜείνετε συντονισμένοι και στη σελίδα των «Ημερών Ορθολογισμού» στο facebook για όλες τις τελευταίες πληροφορίες:\nΗμέρες Ορθολογισμού - Αθήνα 20/05 & 27/05\nΗ Αστρονομική Εταιρεία «Ωρίων» διοργανώνει φέτος στην Αθήνα τις «Ημέρες Ορθολογισμού», μία παράδοση που ήδη μετρά 2 χρόνια ζωής.\nΟι «Ημέρες Ορθολογισμού» έχουν ως στόχο να δώσουν απαντήσεις σε σημαντικά ερωτήματα με ορθολογικό και επιστημονικό τρόπο, φωτίζοντας ζητήματα όπου η κοινωνία παραμένει στο σκοτάδι παρά τη σχετική πρόοδο και τις απαντήσεις που έχει κατακτήσει η επιστήμη. Στα θέματα που θα βρεθούν στο επίκεντρο περιλαμβάνονται η Αστρονομία, η Βιολογία, τα μαθηματικά και η Φιλοσοφία απαντώντας σε σημαντικά ζητήματα αλλά και ρωτώντας σημαντικά ερωτήματα για την επιστήμη, τη ζωή και τον άνθρωπο υπό ένα ορθολογικό πρίσμα.\nΟι «Ημέρες Ορθολογισμού» στην Αθήνα θα διεξαχθούν τις Παρασκευές 20 και 27 Μαΐου 2016 στο ΙΩΝΙΚΟ ΚΕΝΤΡΟ, Λυσίου 11, 105 56 Πλάκα, στην αίθουσα ΑΕΡΗΔΕΣ στις 20:00. H είσοδος είναι ελεύθερη για το κοινό.\nΝίκος Δήμου, Συγγραφέας, χρονογράφος, σχολιαστής & φωτογράφος.\nΔημήτρης Πλατής, Βιοχημικός, MSc , Ph .D Παν/μίου Imperial College of Science, Technology and Medicine, Ινστιτούτο υγείας του παιδιού.\nΚωνσταντίνοςΣτεργιόπουλος, Φυσικός – Δρ. Φιλοσοφίας της επιστήμης στο Ελληνικό Ανοικτό Πανεπιστήμιο, Β/μια εκπαίδευση\nΝίκος Τρεμούλης, Φιλόλογος - ερασιτέχνης Αστρονόμος μέλος της Αστρονομικής Ένωσης Σπάρτης\nΗμέρες Ορθολογισμού (2η Ημέρα - 18/05)\nΣυνεχίζονται οι φετινές «Ημέρες Ορθολογισμού» αυτή την Τετάρτη 18/5 στις 20:00, στο συνεδριακό κέντρο του Πανεπιστημίου Πατρών! Η 2η «Ημέρα Ορθολογισμού» περιλαμβάνει δύο ομιλίες.\nΣτην πρώτη ομιλία υπό τον τίτλο «Ο ανορθολογισμός στο διαδίκτυο και πως τον αντιμετωπίζουμε» ο Θοδωρής Μαγουλάς, γνωστός ως Greek Skeptic και μέλος της ομάδας των "Ελληνικά Hoaxes" αναλύει τα εργαλεία με τα οποία ξεχωρίζουμε τα ψέματα από την αλήθεια στο Internet μέσω παραδειγμάτων όπως τους αεροψεκασμούς, την ομοιοπαθητική, την τρομολαγνία, τους εμβολιασμούς και την προγονολατρία.\nΣτη δεύτερη ομιλία υπό τον τίτλο «Μύθοι γύρω από την πλανητική θέρμανση και την κλιματική αλλαγή: οι απαντήσεις της επιστήμης» ο καθηγητής Φυσικής της Ατμόσφαιρας Αθανάσιος Αργυρίου θα αναλύσει το θέμα της πλανητικής θέρμανσης και της κλιματικής αλλαγής που έχει εγείρει, εδώ και χρόνια μια πολεμική η οποία τροφοδοτείται από διάφορες πηγές, επιχειρηματικές, πολιτικές κ.λπ. Οι πολέμιοι της κλιματικής αλλαγής χρησιμοποιούν διάφορες αιτιάσεις - μύθους όπως "Το κλίμα πάντα αλλάζει", "Το αίτιο είναι ο Ήλιος", "Οι επιπτώσεις δεν θα είναι και τόσο δυσμενείς" κ.λπ. Στη διάλεξη αυτή θα επιχειρηθεί να αντικρουστούν οι μύθοι αυτοί με βάση τα σύγχρονα ερευνητικά αποτελέσματα της Φυσικής της Ατμόσφαιρας και του Κλίματος.\nΟι «Ημέρες Ορθολογισμού» σκοπεύουν στο να προωθήσουν τον ορθολογικό τρόπο σκέψης, συνδέοντας κοινωνία και επιστήμη και φωτίζοντας ζητήματα όπου η κοινωνία παραμένει στο σκοτάδι παρά τη σχετική πρόοδο και τις απαντήσεις που έχει κατακτήσει η επιστήμη. Σημειώστε τις ημερομηνίες και των τριών ημερών: Τετάρτες 11, 18 και 25 Μαΐου ώρα 20:00 στο Συνεδριακό Κέντρο του Πανεπιστημίου Πατρών, Αίθουσα Ι-10, στα πλαίσια των «Πολιτιστικών 2016».\nΣτους συμμετέχοντες των τριών ημερών, θα δοθεί πιστοποιητικό συμμετοχής από τον «Ωρίωνα» την τρίτη ημέρα.\nΜείνετε συντονισμένοι και στη νέα σελίδα των «Ημερών Ορθολογισμού» στο facebook για όλες τις τελευταίες πληροφορίες:


Το τέλος της Οδύσσειας: Χάπι εντ ή "ΔΙΑΖΥΓΙΟ" Οδυσσέα Πηνελόπης;\n16/05/2018 - 17:07μμ\nΉ αλλιώς: Γιατί ΟΥΤΕ ο Όμηρος ΟΥΤΕ οι Τραγικοί ποιητές, εμπευσμένοι από τον Όμηρο, δίνουν “καλό τέλος” στα έργα τους.\nως “κατασκευή” και ως π α ι χ ν ί δ ι (παίγνιο) στα χέρια του δημιουργού του ΟΜΗΡΟΥ, είναι ΑΡΙΣΤΟΥΡΓΗΜΑΤΙΚΟΣ….!.\nΜόνο έτσι τους εννοούμε, μόνο έτσι τους καταλαβαίνουμε. Μόνο έτσι “μετέχουμε” στο έργο (δες Υ.Γ).\nΣύμφωνα λοιπόν με το “αλφαβητάρι” της λογοτεχνίας, συνέπειες αυτής της “ενανθρώπισης” των λογοτεχνικών Χαρακτήρων είναι:\nΗ του ενός περιπέτεια / Η ταύτιση αναγνώστη- θεατή με τον λογοτεχνικό- φιλμικό χαρακτήρα / το πάντα ευπρόσδεκτο “χάπι εντ”.\nΟι αναγνώστες “υποχρέωσαν” τον ΙΟΥΛΙΟ ΒΕΡΝ να ξαναφέρει… επειγόντως από την Σελήνη τους Χαρακτήρες (!) του και ηρέμησαν μόνο όταν τους ξανάφερε.\nΟ ΤΙΤΑΝΙΚΟΣ (το φιλμ)από την άλλη είναι καλό παράδειγμα για να δούμε τί σημαίνει “η του ενός περιπέτεια”:\nΤόσο στην ΙΛΙΑΔΑ, όσο και στην ΟΔΥΣΣΕΙΑ απέφυγε το βολικό, περιπτωσιακό, ε φ η σ υ χ α σ τ ι κ ό (!!!) “καλό τέλος”.\nΑν σκεφτούμε ότι αυτό το “εμπνέεται” ο Όμηρος 3.000 χρόνια πριν, αποδεικνύει πόσο ΕΠΑΝΑΣΤΑΤΗΣ / καινοτόμος ΛΟΓΟΤΕΧΝΗΣ ήταν και είναι. ΠΑΓΚΟΣΜΙΩΣ.\nκαι εννοείται καθόλου ο “παραμυθάς” του…. “και…..ζήσαν αυτοί καλά κι εμείς καλύτερα”.\nΥ.Γ Τις….ΣΥΝΕΠΕΙΕΣ της “ενανθρώπισης” (= ταύτιση / η του ενός περιπέτεια / και “καλό” τέλος) μπορούμε να τις διαπιστώσουμε ο καθένας μας ΑΜΕΣΩΣ, διαβάζοντας…… ΤΩΡΑ ένα απλό διήγημα ή παρακολουθώντας ΑΠΟΨΕ ένα φιλμ.


Brusselkale –Το νέο λαχανικό της μόδας σε ΗΠΑ & Βρετανία | Λαχανόκηπος\nΈνα νέο λαχανικό έχει εμφανισθεί τα τελευταία τρία χρόνια στην αγορά και έχει ήδη γίνει μόδα στις ΗΠΑ και την Μεγάλη Βρετανία. Είναι το Brusselkale ® (Λαχανίδα Βρυξελλών), μία διασταύρωση ανάμεσα σε λαχανάκι Βρυξελλών και λαχανίδα. Είναι τόσο καινούργιο λαχανικό, που ακόμα και το όνομά του δεν έχει καθιερωθεί και κυκλοφορεί και σαν Flower Sprout ® (βλασταρολούλουδο; ) στο ΗΒ.\nΗ γεύση του είναι κάτι ανάμεσα στα λαχανάκια Βρυξελλών και τις λαχανίδες. Η κάπως σκληρή γεύση που έχουν τα λαχανάκια Βρυξελλών, μετριάζεται από την νότα ξηρών καρπών που έχει η γεύση της αυθεντικής λαχανίδας (kale).\nΕίναι γεμάτο βιταμίνες και έχει την διπλή συγκέντρωση βιταμινών B6 & C από τα κοινά λαχανάκια.\nΤο Brusselkale μπορεί να μαγειρευθεί με πολλούς τρόπους, άτμισμα, στα μικροκύματα, βραστό, σε κινέζικο, σωτέ, αλλά και ωμό σε σαλάτες.\nΕίναι χειμωνιάτικο λαχανικό και δεν μπορεί να καλλιεργηθεί καλοκαίρι ούτε σε βορειότερες χώρες.\nΔεν ξέρω πόση επιτυχία μπορεί να είχε στην Ελλάδα, όπου έχουμε μεγάλη ποικιλία χόρτων για βραστές σαλάτες, αλλά σίγουρα πολλοί θα θέλανε να το έχουν στο τραπέζι τους για νεωτερισμό ή για έκπληξη στους καλεσμένους.\nΙδέες / Ετικέτες: Νέα Είδη


Εδιζησάμην εμεωυτόν | Vantagemag.com\n5 min read 7 February, 2020 7 February, 2020 2 years ago656 Viewsart, Athens, Blog, vantage magazine, άρθρο\nΤου Ζανέττου Λουκά\nΑιχμηρές σκέψεις τώρα που ξεκάπνισαν τα κάρβουνα και κόπασαν τα νταούλια\nΓια να μπω κατευθείαν στο χειρότερο. Τι να σε κάνω καρδούλα μου κοτζάμ όμορφη κυρία σαν τα κρύα τα νερά άμα υψώνεις το χέρι σου προβάλλοντας το γιομάτο στρασάκια γκούτσι σου και ξαμολάς από το στόμα σου λόγια που βρομοκοπάνε σκόρδα τύπου «ντάμπου θωρείς ρε τζαι σαλαβατάς» στη μέση του δρόμου επειδή ένας παππούς κατά λάθος σου έκοψε τον δρόμο.\nΚυπριακός εξπρεσιονισμός μίστερ. Υπάρχει εγγενώς μάλλον στο κύτταρο της κάθε ξελογιάστρας πως το υπογάστριο της είναι διαμαντένιο και ως εκ τούτοι όλοι οι υπόλοιποι δια γαλαξιακά πρέπει να κάθονται σούζα. Μία κυρία, αν θέλει να κρατάει τον τίτλο της «κυρίας» θα πρέπει να τον υποστηρίζει πρώτα εσωτερικά με τις πράξεις της και μετά εξωτερικά με τη μορφή της. Μιλώντας για μορφή καλό θα είναι να μην είναι θεϊκή και πολύ ωραία. Διότι στη Κύπρο του 20 ́ αν είσαι ωραία και μάλιστα η πιο ωραία θα σε κάνουν σταρ Κύπρο, θα σε παντρέψουν με ποδοσφαιριστή και θα σου δώσουν με το ζόρι απογευματινή εκπομπή να λες τα νέα του φεϊσμπουκ. Σοβαρά πράματα δηλαδή. Τελικά το σοβαρό από το γελοίο, το θεμιτό από το αθέμιτο, είναι πιο κοντά απ’ όσο νομίζουμε.\nΤο Δεκέμβριο βρέθηκα στην Αθήνα και συνειδητοποίησα ότι άρχισε να αλλάζει. Έμπειρη στις αλλαγές η αρχαία αυτή πόλη ξέρει αυτή και ο λαός της πως να σηκωθεί ξανά από τα κτυπήματα. Την λυπάσαι αυτή την πόλη. Μου θυμίζει κακοποιημένη εβδομηντάρα κυρία, η οποία τι κι αν έχει περάσει τα βάσανα της Ιοκάστης… εν τούτοις βάζει τα καλά της ρούχα στο ταλαιπωρημένο κορμί της, περνάει 5-6 στρώσεις πούδρας στο τσακισμένο και γεμάτο ρυτίδες πρόσωπο της και τσίμα-τσίμα βγαίνει ξανά στη ζωή.\nΑπό την μία οι μισοί Αθηναίοι κυρίως νέοι κάτω των 40 θέλουν να αλλάξουν νοοτροπία και από την άλλη οι άλλοι μισοί ζουν με τις αναμνήσεις του Πολυτεχνείου και της μεταπολίτευσης.\nΚάποτε τον Νοέμβριο του 83’ ο Μανώλης Αναγνωστάκης έγραψε το ποίημα «Φοβάμαι» και που ξεκινούσε ως εξής: «Φοβάμαι τους ανθρώπους που εφτά χρόνια έκαναν πως δεν είχαν πάρει χαμπάρι και μία ωραία πρωϊα βγήκαν στις πλατείες με σημαιάκια και φώναζαν δώστε τη χούντα στον λαό».\nΑρκετοί από αυτούς είναι μπλεγμένοι σε ένα στάτους μετεμφυλιακού, αυθαίρετου και εξεγερσιακού φονταμενταλισμού. Είναι διαρκώς μίζερο να βλέπεις ανθρώπους κολλημένους σε μία νοσταλγική εμμονή είτε στα 80’ς, 90’ς – πέριξή στην καλύτερη εν έτει 2004, εκεί όπου η χώρα τους έζησε το νέο «χρυσό αιώνα του Περικλή» και περιμένουν, ως θαύμα μέσω μίας χρονομηχανής να τους στείλει πίσω.\nΝαι η Αθήνα αλλάζει. Έχουν πάρει μυρωδιά καμπόσοι Ισραηλίτες ότι το πράμα ξεβρωμάει και κατέβηκαν μαζικά και αγοράζουν αβέρτα κάθε λογής ελεύθερη γη και κτίριο για να το μετατρέψουν σε άψυχο εαρ μπι ενμπί. «Τόχου Μπόχου» το λένε στα εβραϊκά. Χαοτικός κόσμος. Σε άλλα λόγια έχουν εξαφανιστεί και κάμποσα φουσκωτά ούγκα που μοιρολογούσαν τους Μιχαλολιάκους και τους Κασιδιάρηδες και μοιρολογούσαν τον Παττακό τον οποίο, φώναζαν και πατριώτη. – “Κάποτε με τον Στέλιο (Παττακό) κοιμόμασταν με τα παράθυρα ανοικτά” λέγανε. Κοιμόσασταν μίστερ, αλλά μία καλοκαιρινή ημέρα του Ιούλη ξυπνήσατε, κοιτάξατε απ’ το παράθυρο και έλειπε η μισή Κύπρος.\nΗ χειρότερη φράση που μπορεί να ακούσει κανείς είναι η εξής: «μα τι θα πει ο κόσμος». Θα έπρεπε αυτός που το λέει να διώκεται ποινικά και να τον βασάνιζουν. Αν ήταν άντρας να τον έβαζαν σε ένα δωμάτιο με την πεθερά του για 24 ώρες. Αν ήταν γυναίκα να την έβαζαν σε δωμάτιο με μία κατσαρίδα. Ήμαρτον! 100 χρόνια ζωής να μην μπορεί να κάνει κάτι λάθος διότι θα λογοκριθεί λέει από τον σοφό λαό! Ε και; Ας λογοκριθεί. Τι να του κάνει η κοινή γνώμη; Εγώ ένα ξέρω: Την κοινή γνώμη ή θα την θάψεις ή θα σε θάψει. “Κουμάνταρε το θεριό πριν σε καταπιεί ολόκληρο” λένε οι σύντεκνοι στην Κρήτη.\nΕν τη αταξία η τάξις! Η διαρκώς εξέλιξη των social media, αυτή η αναθεματισμένη κουβέντα που συνεχώς κάνουμε για τον καινούριο τρόπο ζωής μας, έχει φέρει ένα νέο τρόπο αντίληψης των καθημερινών μας ιδεολογιών και τα έχει κάνει όλα φάσιοναμπλ. Κυρίως στην τέχνη. Παλαιότερα γνωρίζαμε τους βασικούς πυλώνες και στερεότυπα της τέχνης.\nΓνωρίζαμε τους γνωστούς καλλιτέχνες των τελευταίων αιώνων που μας πέρασαν και από αυτούς παίρναμε το αποζούμι της τέχνης. Πλέον ο κάθε αόρατος αρτίστας προσπαθεί να δείξει την ύπαρξη του όχι με μεγάλα έργα αλλά με παράξενα έργα λειτουργώντας με ένα αντικομφορμισμό απέναντι στους βασικούς κανόνες της τέχνης.\nΠάρε παράδειγμα τον Ιταλό καλλιτέχνη Μαουρίτσιο Κατελάν ο οποίος, ως πριν λίγες εβδομάδες δεν υπήρχε στα βιβλία κανενός και ξαφνικά μεσουρανεί σε κάθε ιστοσελίδα στο ίντερνετ, δια του λόγου ότι στερέωσε σε ένα τοίχο… μία μπανάνα κολλημένη με ταινία. Ίσως φταίει και ο κόσμος σε αυτό. Δεν ξέρει να κρίνει βάσει της εικόνας αλλά βάσει του τι θα δει ή διαβάσει από τους υπόλοιπους. Σου λέει αφού γίνεται ντόρος γύρω από αυτό, τότε μάλλον θα είναι σπουδαίο.\nΔε βαριέσαι. Εδώ ο κόσμος δεν ξέρει να ψηφίζει, τα έργα θα κρίνει; Φανταστείτε όμως εν καιρό αναγέννησης, όπου το πάνθεον της τέχνης μεσουρανούσε να εμφανιζόταν ένας κυριούλης και να κολλούσε μία μπανάνα και να έλεγε… εγώ, εδώ κάνω τέχνη… ιδού κύριοι το έργο μου. Θα τον έπαιρναν σίγουρα με τις μπανάνες.\nΚάποτε ο Σαλβατόρε Νταλί εμφανίστηκε σε ένα καμπαρέ στο Παρίσι. Ανέβηκε στο μπαλκόνι και τους είπε απόψε θα σας παρουσιάσω το νέο μου έργο που ονομάζεται «η αγελάδα πάνω στη στέγη». Είναι καινούρια Τέχνη! Ο μεγάλος Ανδαλουσιανός φώναξε «Κύρίες και Κύριοι σας κατουράω». Και αυτοί χειροκροτούσαν και ζητωκραύγαζαν! «Αφού είναι καινούρια Τέχνη, τότε κατούρα μας κι άλλο!».\nΗ μεγαλειώδης ομορφιά της Γης στις αεροφωτογραφίες του Tobias Hägg\n20 February, 2021 20 February, 2021 1 year ago\nΠώς βλέπει ένα πουλί τους ωκεανούς και τα δάση της Γης; Απάντηση είναι οι\nStonewall Inn 1969: Η πρώτη εξέγερση της gay κοινότητας\n26 June, 2020 26 June, 2020 2 years ago\nStonewall Inn: Έξι μέρες ταραχών, το 1969 στην Αμερική σηματοδοτούν την πρώτη εξέγερση\nΓράφουν και σβήνουν ονόματα για τις Προεδρικές\n6 February, 2022 6 February, 2022 5 months ago\nΜε κινούμενη άμμο μοιάζει το πολιτικό σκηνικό, δημιουργώντας ένα εξαιρετικά αμφίρροπο αλλά και\nΤο μνημείο που αλλάζει κάθε χρόνο στις 11/11 και ώρα 11:11\n24 August, 2020 24 August, 2020 2 years ago\nΣτο Anthem της Αριζόνα υπάρχει ένα μνημείο βετεράνων, λίγο διαφορετικό από τα υπόλοιπα.\n29 June, 2020 29 June, 2020 2 years ago\nΤου Χρίστου Κυριάκου Το πρώτο βιβλίο που μου είχε πάρει δώρο η γυναίκα\nΑνακαλύπτοντας τη μεγαλοπρέπεια της Σαγράδα Φαμίλια\n1 April, 2021 1 April, 2021 1 year ago\nTo προφίλ του Ιάπωνα γλύπτη, Etsuro Sotoo, που αφιέρωσε όλη του τη ζωή\nΤέλος εποχής ή έλεγχος πραγματικότητας\n4 April, 2020 5 April, 2020 2 years ago\nΤα κεριά-εμμονή των πιο «ψαγμένων» design lovers μοιάζουν με έργα τέχνης\n5 June, 2020 5 June, 2020 2 years ago


ΑΣΚΗΣΕΙΣ ΓΙΑ ΓΥΝΑΙΚΕΣ ΜΕΤΑ ΤΑ 50 : PreciousLife\nΈνα ολοκληρωμένο πρόγραμμα άσκησης στοχεύει την αντοχή, τη δύναμη, την ισορροπία και την ευκινησία – και θα πρέπει να έχει άμεση σχέση με τις δραστηριότητες που εκτελείτε στην καθημερινή σας ζωή.\nΈνα πρόγραμμα ενδυνάμωσης ολόκληρου του σώματος θα πρέπει να στοχεύει το στήθος, την πλάτη, τους ώμους, τους δικέφαλους μυς, τους τρικέφαλους μυς και τον κορμό – εκτός από το κάτω μέρος του σώματος. Ξεκινήστε εκτελώντας ένα σετ από οκτώ έως 15 επαναλήψεις δύο φορές την εβδομάδα και, στη συνέχεια, αυξήστε σε δύο ή τρία σετ κατά τη διάρκεια κάθε προπόνησης.\nΜην ανησυχείτε εάν αυτές οι κατευθυντήριες γραμμές αερόβιας και αντοχής σας φαίνονται “βουνό” αυτήν τη στιγμή. Το κλειδί είναι να ξεκινήσετε. Αν πρέπει να ξεκινήσετε με πεντάλεπτες βόλτες και να χτίσετε αργά την αντοχή σας μέχρι να φτάσετε στον εβδομαδιαίο στόχο των 150 λεπτών, δεν υπάρχει πρόβλημα.\n« ΣΠΑΓΓΕΤΙ ΜΕ ΣΑΡΔΕΛΕΣ, ΝΤΟΜΑΤΑ ΚΑΙ ΚΑΥΤΕΡΗ ΠΙΠΕΡΙΑ\n9 ΣΗΜΑΔΙΑ ΠΟΥ ΔΕΙΧΝΟΥΝ ΟΤΙ ΔΕΝ ΤΡΩΤΕ ΑΡΚΕΤΑ ΛΑΧΑΝΙΚΑ »


ισοπροπυλικη αλκοολη - απο που? [Αρχείο] - HowToFiXiT.gr\nHowToFiXiT.gr > Πριν την επισκευή... > Ερωτήσεις & Συμβουλές > ισοπροπυλικη αλκοολη - απο που?\nΕπιστροφή στο Forum : ισοπροπυλικη αλκοολη - απο που?\nΞερει κανεις που μπορω να βρω\nισοπροπανολη (Ισοπροπυλικη αλκοολη) (και χωρις να μας τον πιασουν!!) στα νοτια?\nΕγω την πηρα απο φαρμακειο.\nΛ.Καλαμακιου 44 Αλιμος\nΠες μου οτι με αυτο καθαριζονται οι πλακετες :w00t:\nΚαθαριζει πλακετες, πατωματα, μπανια, νιπτηρες κανει τα τζαμια αορατα και δινει απιστευτη γευση στα γλυκα!:hammer:\n1. Καλογερόπουλος χημικά, Δ. Γούναρη 35 , ΠΕΙΡΑΙΑΣ.\n2. Και στην Πειραιώς λίγο πριν στρίψουμε δεξιά για την Ιερά οδό. Είναι στο δεξί μας χέρι το κατάστημα, περίπου 50 μέτρα.\nΣε οποιοδήποτε φαρμακείο αν πας, μπορείς να αγοράσεις. Κι αν δεν το έχουν, μπορούν να στο παραγγείλουν για την επομένη.\nκανα 20αρικο το λίτρο πέρίπου\n20€ το λιτρο? :blink:\nΠριν εξι μηνες πηρα με την παλια τιμη απο ηλεκτρονικα με 9€ το λιτρο στην επόμενη παρτιδα το ανεβασε 13€ το λιτρο\nΕστειλα και γνωστο σε φαρμακειο για ποιο φτηνα και τελικα το πηρε ακριβοτερα.\nΘελει ψαξιμο σε αρκετα μαγαζια παιζει πολυ αισχροκερδεια :glare:\nΚαι εμένα μου έπεσαν τα μαλιά....\nΑκόμα και τα 9 Ευρώ το λίτρο είναι πολύ. Το οινόπνευμα έχει 2 - 3 ευρώ στο λίτρο. (το διάφανο με τις προσμίξεις, που ονομάζουν Λοσιόν Αλκοόλης.... $%#$@%%$%^#$).\nΜάλον θα συνεχίσω να χρησημοποιώ οινόπνευμα και σκόνη πλυντηρίου.\nΚαι το υγρό πιάτων κάνει ΠΟΛΥ καλή δουλεια, ειδικά σε πλακέτες με λάδια.\nΑπλά ΠΡΩΤΑ βγάλτε κάθε πηγή ενέργειας (μπαταρίες) και σιγουρευτήτε ότι οι πυκνωτές είναι ξεφορτισμένοι.\nΣε πολυ βρωμικες εχω χρησιμοποιησει υγρο για τα τζαμια, επειδη εξατμιζεται πολυ γρηγορα, μην τυχον και μου αφησει κανενα αγωγιμο καταλοιπο και εχουμε αλλα!!! Και μετα καλο φυσημα με κομπρεσερ.\nΔεν το φοβασαι το υγρο πιατων και την σκονη πλυντηριου για πλακετα που δεν θα εχει μονο ολοκληρωμενα και αντιστασεις? Μετα τις ξεπλενεις με οινοπνευμα ή με νερο?\nΡε παιδια τωρα που τα λεμε...\nΕπλυνα προσφατα κατι πλακετες, δικες μου, μολις ειχα τελειωσει τα κολληματα. Τις επλυνα με καθαρο οινοπνευμα (το ασπρο).\nΜετα απο λιγο, αφου στεγνωσαν, γυρω απο τις κολλησεις, εμφανιστηκαν ιζηματα ασπρα.\nΦανταστητε το σημειο που τελειωνει το λοφακι της κολλησης και αρχιζει η πλακετα. Εκει λοιπον βλεπω αυτο το ιζημα.\nΣαν αλυκες ενα πραγμα :)\nΜάλον έχεις κακής ποιότητας κόληση ή κακής ποιότητας flux.\nΕχω πλύνει εκατονταδες πλακέτες (Motherboard, κάρτες, PDA και κάθε λογής πλακέτα) με σκόνη πλυντηρίου και καυτό νερό και ΠΟΤΕ δεν είχα κνένα πρόβλημα. Βάζω σκόνη πλυντηρίου (ρούχων) γιατι κάνει λιγότερο αφρό. Αφήνω την πλακετα μέσα καμιά ώρα να μουλιάσει και μετά την βουρτσίζω με μια μαλακή ναυλον βούρτσα. Κατόπιν καλό ξεβγαλμα με ζεστο νερό και στέγνωμα με πεπιεσμένο αέρα. Μετα αφήνω την πλακέτα να στεγνώσει για 1 - 2 μέρες. Κατόπιν συναρμολόγηση και τέλος.\nΠΟΤΕ μα ποτέ δεν έχει δημιουργηθεί πρόβλημα σε καμία πλακέτα.\nΑν η πλακέτα έχει λάδια επάνω (πρέπει να δείτε motherboard / κάρτες απο PC ψησταριάς / σουβλατζίδικου. Πιό πολύ λάδι έχει η motherboard παρά η πίτα απο το σουβλάκι) χρησημοποιώ υγρό πιάτων και καυτό νερό. Κάνει πολύ καλύτερη δουλειά στα λάδια απο την σκόνη πλυντηρίου.\nΟινοπνευμα χρησημοποιώ αν θέλω να κάνω τοπικό καθαρισμό στην πλακέτα.\nΠέδες. υπάρχει και το τηλέφωνο. Με ένα απλό τηλεφώνημα, θα σου πουν ότι κάνει 12 ευρώ τα 3 λίτρα.\nΤο ίδιο κάνω και εγώ χρόνια τώρα και σε πολύ σοβαρές πλακέτες. Δεν έχει δημιουργηθεί κανένα μα κανένα απολύτως πρόβλημα.\nΑν η πλακέτα έχει λάδια επάνω (πρέπει να δείτε motherboard / κάρτες απο PC ψησταριάς / σουβλατζίδικου. Πιό πολύ λάδι έχει η motherboard παρά η πίτα απο το σουβλάκι) χρησημοποιώ υγρό πιάτων και καυτό νερό\nΣωτηρη σου προτεινω να κανεις μια δοκιμη με αυτο που εγω χρησιμοποιω πολλα χρονια\nΔεν χρειαζεται ουτε να τριψεις.\nΚαι για υπολυματα μετα απο κολλησεις και οτιδηποτε που κανει την πλακετα να μην φαινεται καθαρη χρησιμοποιω πολλα χρονια αυτο\nκαι τωρα τελευταια και αυτο\nΑυτα τα δυο ειναι πραγματικα "μαγικα".\nΚαλά και τα 3 προιόντα, αλλά υπαρχει το θέμα ΚΟΣΤΟΣ. Μέ δυο - τρείς κουταλιές σκόνη πλυντηρίου μπορώ να πλύνω 10 - 20 motherboard με κόστος μερικά λεπτά του ευρώ....\nΠολλά αναφέρεις, από φαρμακείο δεν ξεπέρασε τα 10 ευρώ.\nΦυσικά θα μου πεις εξαρτάται η εταιρία και το φαρμακείο!\nκαι η καθαρότητα\nκαλα τα λετε αλλα δεν μασ ειπε ο φιλος που θελει να την χρησιμοποιησει\nπαντος για πλακετες πολυ βρωμικες τις εχω πλεινει με σουαζ αυτο που πλενουν τις μηχανες των αυτοκηνιτων\nτο αποτελεσμα τελειο και χωρις προβλημα μετα απο αρκετα χρονια\nΜαλλον εννοεις εμενα που ανοιξα το θεμα. Για πλακετες φυσικα το θελω. Φοβαμαι να τις καθαρισω με οτιδηποτε υδατοδιαλυτο (σαπουνι πλυντηριου, σουαζ, κ.τ.λ.) καθως οι πλακετες που χρησιμοποιω εχουν στοιχεια που θα μπορουσαν να κρατησουν νερο οπως π.χ. τα ρελε και αλλες μικρες ηλεκτρομηχανικες διαταξεις που δεν συμπαθουν το νερο ουτε μπορουν να επαναλιπανθουν ευκολα. Χρησιμοποιω αυστηρα contact cleaner (το απλο συνηθως αλλα και αυτο για τα ποτενσιομετρα οπου πρεπει να διατηρηθει η λιπανση), και σε πιο ακινδυνα τμηματα τους (ειναι αρκετα μεγαλες συνηθως) υγρο για τζαμια που εξατμιζεται και γρηγορα. Δεν εχω την πολυτελεια του χρονου να την αφηνω να στεγνωνει 1-2 μερες απο τα νερα. Στο 10λεπτο την ξαναχρησιμοποιω. Απλα το cleaner εχει ακριβυνει αρκετα οποτε προχωραω στην επομενη λυση. Αυτα. Το σουαζ παντως ειναι ισως το καλυτερο καθαριστικο για κουτια κατασκευων και ερμαρια. Τα κανει καινουργια!\nΜπορείτε να μου πείτε τι είναι αυτό το σουαζ και που το βρίσκουμε ;\nΕίναι το υγρό σαπούνι που χρησημοποιούν τα πλυντήρια αυτοκινήτων για να πλένουν τους κινητήρες απο τα γράσσα και τα λάδια.\nΠΟΛΥ δυνατο καθαριστικό. Μπορεί να "θαμπώσει" ορισμένα μέταλα (φυσικά ή νικελωμένα) οπότε θέλει προσοχή στην χρήση.\nΤο βρίσκεις στα βενζιναδικα φυσικά. Την τελευταια φορά το είχα πληρώσει γύρω στα 10 ευρώ το μπουκάλι αν θυμάμαι καλά.\nΜπορεις να το βρεις και σε χρωματοπωλεια ή μαγαζια με ειδη καθαρισμου. Προτεινω την χρηση με γαντια ή τουλαχιστον τη ελαχιστη δυνατη επαφη. Κανει εγκαυμα οπως τα πολυ δυνατα απορρυπαντικα. Απο αλογιστη χρηση (πλυσιμο αυτοκινητου και μηχανης με αποτελεσμα βρεγμενα παπουτσια για αρκετη ωρα) βρεθηκα με μια εβδομαδα αναρρωτικη, χημικο εγκαυμα στο ποδι και μια ουλη εδω και 3 χρονια. Σουαζ φυσικα ξαναδουλεψα. Η ευθυνη ηταν δικη μου που δεν του εδωσα την απαραιτητη προσοχη. Δεν το φανταζομουν τοσο δυνατο! Οταν μας προειδοποιουν οτι κατι θελει προσοχη, δεν το παιρνουμε αψηφιστα-ΝΑΙ μπορει να συμβει και σε εμενα!\nΕιναι χρησιμο υλικο. Δουλεψτε το αλλα με συνεση (δεν θα σε καψει μολις σταξει επανω σου!!!!) Αλλα μην λουστεις με αυτο!!!\nκαι εγώ flux off βάζω\nαλλά μετά ψιλό κολλάει η πλακέτα\nΈτσι το ζητάω, σουάζ ή δεν θα με καταλαβαίνουν, και θα μου πασάρουν ότι θέλουν.\nΓράφει τίποτα απέξω στο μπουκάλι;\nΓραφει ΣΟΥΑΖ και ειναι ψιλοδιαφανες μπουκαλι με γαλαζιο υγρο. Το δουλευεις σαν σαπουνι - αδιαλυτο ή με λιγο νερο (σαν νοικοκυρα ακουστηκα!:hammer:)\nεμεις καναμε δοκιμες και ειχε μεγαλη διαφορα οταν το ραντιζαμε στις πλακετες με μικρη πιεση\nαν το δουλεψει καποιος ασ το βαλει σε μπουκαλι αζαξ με αντλια\n(αλλη νοικοκυρα εγω)\nΜιας και είσαι Περιστέρι, υπάρχει και το Magic Gleam (= λάμψη), Λεβιδίου 12 Περιστέρι (https://maps.google.com/maps?q=%CE%9B%CE%B5%CE%B2%CE%B9%CE%B4%CE%AF%CE%BF% CF%85+12+%CE%A0%CE%B5%CF%81%CE%B9%CF%83%CF%84%CE%A D%CF%81%CE%B9&hl=el&ie=UTF8&ll=38.008962,23.709247&spn=0.009907,0.013647&hnear=%CE%9B%CE%B5%CE%B2%CE%B9%CE%B4%CE%AF%CE%BF%C F%85+12,+%CE%A0%CE%B5%CF%81%CE%B9%CF%83%CF%84%CE%A D%CF%81%CE%B9+12132,+%CE%91%CE%B8%CE%AE%CE%BD%CE%B 1,+%CE%95%CE%BB%CE%BB%CE%AC%CF%82&t=m&z=16), βιοτεχνία, από 'κει το πήρα. Στα μαγαζιά έξω έχει πιο ακριβά, συμφέρει να το πάρεις από κει.\nΕίναι ίδιο υλικό με το Σουάζ.\n4 ευρώ το 4λιτρο, το 'χα πάρει πριν ένα χρόνο.\nΕυχαριστώ, θα πάω εντός τις εβδομάδας, να πάρω.\nΙσοπριπυλική Αλκοόλη -> 4.50 Ευρώ το λίτρο\nΣΟΥΑΖ -> 3 ευρώ το λίτρο\nΣήμερα (13 / 6 / 2012) απο καλογερόπουλο στον πειραιά.\nΤελικά πρέπει να υπάρχουν διάφορες ποιότητες ισοπροπυλικής αλκοόλης, γιατί εγώ την είχα βρει σε αποθήκη χημικών, στο κέντρο κοντά στην Ομόνοια, 17 ευρώ το λίτρο. (εκτός αν μ' έκλεβαν τόσο πολύ :001_huh:)\nΝομίζω ότι παίζει, με πόσο καθαρή είναι. Για καθαρισμό ηλεκτρονικών – ηλεκτρολογικών σου δίνουν των περίπου 5 ευρώ.


τίποτα στα σοβαρά: Το Jumboφιάσκο της ημέρας\nΤο Jumboφιάσκο της ημέρας\nΛοιπόν που λέτε εκεί που έψαχνα στα ίντερνετς υλικό για το blog, έπεσα πάνω σε αυτό...\nΧαχα πολύ ωραίο. Επειδή όμως είμαι πολύ έξυπνος και έχω πολύ παρατηρητικό μάτι πρόσεξα και τη σακούλα που φαίνεται πίσω. Έκανα λοιπόν ένα απλό google search και βρήκα ότι τα πάντα στο Jumbo είναι κλεμμένα από αλλού (που βασικά παίζει να είναι γνωστό ή να συνεργάζονται αλλά εγώ το παίζω ότι έκανα τη φοβερή δημοσιογραφική ανακάλυψη και σοκ και διαδώστε και τι πράματα είναι αυτά). Λοιπόν το σλόγκαν του Jumbo εδώ και χρόνια είναι 'τα παιχνίδια είμαστε εμείς' που δεν είναι τίποτα άλλο από την αντιγραφή του ονόματος της εταιρίας Toys R Us. Επίσης το logo του Jumbo μοιάζει απελπιστικά με το logo της Toys R Us που είναι αυτό:\nΚαι οι Jumbo-σακούλες; Τι γίνεται με τις Jumbo-σακούλες; Εδώ βλέπουμε σακούλες από Toys R Us...\nΚαι εδώ την ψυχούλα μας\nΑναρτήθηκε από Randy Marsh στις 3:36 μ.μ.\nκαλά κι εσύ πέρα από τα χρώματα (παιδικά παστέλ πάω σε άσπρο, τίποτα πρωτότυπο γενικά) και το γενικά "μπεμπέ" φοντ δεν βλέπω ομοιότητα. Το λογότυπο του Jumbo έχει άλλη λογική (με την αλληλοεπικάλυψη των γραμμάτων) και δεν έχει σχέση με το άλλο (που έχει το χαρακτηριστικό ανάποδο κεντρικό R σαν κύριο στοιχείο).\nΒασικα απλά ήθελα να αφησω σχολιο επειδη είδα Bianca Del Rio :D\n5 Δεκεμβρίου 2014 - 4:08 μ.μ.\nΕπι χρόνια το μότο των jumbo ήταν "τα παιχνίδια είμαστε εμείς".. "Toys R us"... You know.\nΤο λογότυπο του "ΖΑΧΑΡΙΑΣ" το τσέκαρες? Τροφή για σκέψη...\n6 Δεκεμβρίου 2014 - 1:05 μ.μ.\nΕπίσης, τα υπέροχα και ανεπανάληπτα διαφημιστικά jingles του Jumbo δεν ταιριάζουν με το Toys κλπ. Άντε, ρε, όταν εμείς κάναμε jingles, αυτοί κάνανε bells...


Η φθινοπωρινή μελαγχολία και πως να την “νικήσετε” – mazimagazine.gr\nΤότε είναι που μας διακατέχει ένα πνιγηρό αίσθημα απελπισίας, κατήφειας, ανασφάλειας, τότε είναι που νιώθεις να ασφυκτιάς… ότι δεν σε χωράει ο τόπος. Αϋπνία, αίσθηση αποχαύνωσης και παθητικότητας, νωθρότητας και απογοήτευσης, ένας εκνευρισμός και ευερεθιστότητα, αλλά κυρίως μια αλλόκοτη ευπάθεια μαζί με μια νευρική ανησυχία συνθέτουν τον καμβά του προσωπικού μας «χειμωνιάτικου δράματος».\nΜετά ακολουθεί η απώλεια της ευχαρίστησης. Το φαγητό, όπως και καθετί άλλο στα πλαίσια των αισθήσεων, χάνει εντελώς τη γεύση του και την ουσία του. Τέλος, η ελπίδα χάνεται, καθώς «η γκρίζα ψιχάλα του τρόμου» οδηγεί σε μια απελπισία τόσο αισθητή και ανυπόφορη που μοιάζει με το σωματικό πόνο, έναν πόνο τόσο οδυνηρό, που ηλεκτρίζει και μουδιάζει το σώμα και τις αισθήσεις, ώστε ως λύτρωση να προβάλλει η φυγή από πρόσωπα και καταστάσεις και σε ποιος ακραίες περιπτώσεις ακόμα και…η αυτοκτονία!\nΟι καιρικές συνθήκες συχνά μεταβάλλουν την διάθεση των ανθρώπων και πολλές φορές οδηγούν τον ευάλωτο, τον εύθραυστο, τον μοναχικό άνθρωπο σε απότομες συναισθηματικές μεταπτώσεις και εξάρσεις. Τον άνθρωπο που αναπολεί και «αναμασά» ευτυχισμένες στιγμές του παρελθόντος και που είναι βυθισμένος στις θλιβερές και αρνητικές σκέψεις τους.\nΕνώ διαδραματίζουν κομβικής σημασίας ρόλο αυτές οι αλλαγές στη διάθεση, παρ’ ‘όλα αυτά δεν μπορούν να επηρεάσουν γενικά την ικανότητα μας να αντιμετωπίζουμε την καθημερινή μας ζωή. Αυτή η δυσάρεστη κατάσταση που περιγράψαμε, ονομάζεται «Εποχιακή Συναισθηματική Κατάθλιψη».\nΜία ήπια μορφή της συναισθηματικής εποχιακή κατάθλιψης, αναφέρεται συχνά, ως «χειμωνιάτικη μελαγχολία», προκαλεί δυσφορία αλλά όχι ανικανότητα. Παρ’ όλα αυτά, ο όρος χειμωνιάτικη μελαγχολία μπορεί να είναι παραπειστικός. Ορισμένοι μπορεί να πάσχουν από μία σπανιότερη μορφή κατάθλιψης που ονομάζεται «καλοκαιρινή κατάθλιψη», που συνήθως εμφανίζεται στο τέλος της άνοιξης ή την αρχή του καλοκαιριού.\nΑυτή η ψυχική κατάσταση είναι γνωστή για περισσότερα από 150 χρόνια, αλλά μόλις στις αρχές του 1980 αναγνωρίστηκε επίσημα ως διαταραχή. Είναι πιθανό, πολλοί από αυτούς που πάσχουν από «εποχιακή συναισθηματική κατάθλιψη» να μην γνωρίζουν ότι είναι κάτι παροδικό, κάτι που επιδέχεται θεραπείας. Η εποχιακή συναισθηματική κατάθλιψη μπορεί να εξελιχθεί σε μία εξουθενωτική κατάσταση καθώς αποτρέπει τους πάσχοντες από τις καθημερινές τους λειτουργίες και ασχολίες.\nΟι έρευνες που αφορούν τις αιτίες της εποχιακής συναισθηματικής κατάθλιψης βρίσκονται σε εξέλιξη, καθώς ακόμη δεν υπάρχει επιστημονικά επιβεβαιωμένο αίτιο. Παρ’ όλα αυτά, θεωρείται ότι η εποχιακή συναισθηματική κατάθλιψη σχετίζεται με τις εποχιακές διακυμάνσεις του φωτός. Ένα «βιολογικό εσωτερικό ρολόι» του εγκεφάλου ανταποκρίνεται στις εποχιακές αλλαγές, εν μέρει εξαιτίας των διαφορών στη διάρκεια της ημέρας. Για πολλές χιλιάδες χρόνια, ο κύκλος της ανθρώπινης ζωής περιστρεφόταν γύρω από τον κύκλο του φωτός και της νύχτας. Ξυπνούσαμε όταν ανέτειλε ο ήλιος και κοιμόμασταν όταν ερχόταν το σκοτάδι.\nΗ σχετικά πρόσφατη ανακάλυψη της ηλεκτρικής ενέργειας μας απελευθέρωσε από την ανάγκη να δραστηριοποιούμαστε κυρίως κατά τη διάρκεια της ημέρας. Παρ’ όλα αυτά το βιολογικό μας ρολόι μπορεί ακόμα να δίνει εντολές ύπνου στο σώμα μας καθώς η ημέρα φεύγει. Συνεπώς, αυτό μπορεί να μας αποσυντονίσει από το καθημερινό μας πρόγραμμα που παραμένει το ίδιο παρά τις εποχιακές μεταβολές. Μία άλλη έρευνα διαπιστώνει ότι οι νευροδιαβιβαστές που λειτουργούν ως χημικοί μεταφορείς στον εγκέφαλο και που βοηθούν στη ρύθμιση και το συντονισμό του ύπνου, της διάθεσης και της όρεξης μπορεί να διαταραχθούν και να προκαλέσουν εποχιακή συναισθηματική κατάθλιψη.\nΤα άτομα με ήπια συμπτώματα μπορούν να ωφεληθούν αν περνούν περισσότερο χρόνο «εκτός σπιτιού» κατά τη διάρκεια της ημέρας και αν διαμορφώνουν το περιβάλλον τους με τέτοιο τρόπο ώστε να λαμβάνουν όσο το δυνατόν περισσότερο φως. Μπορείτε για παράδειγμα να κόψετε τα κλαδιά των δέντρων που εμποδίζουν το φως του ήλιου, όπως επίσης να αφήνετε ανοιχτές τις κουρτίνες κατά τη διάρκεια της ημέρας. Ακόμη, να τοποθετήσετε τα έπιπλα με τέτοιο τρόπο ώστε να κάθεστε κοντά στο παράθυρο. Επίσης, μπορεί να βοηθήσει η τοποθέτηση φεγγιτών και επιπρόσθετων λαμπτήρων.\nΣίγουρα υπάρχουν έρευνες που επιβεβαιώνουν τη θετική επίδραση των φωτεινών χρωμάτων στη διάθεση, είτε επειδή έχουν συνδεθεί με χαρούμενες καλοκαιρινές ημέρες, είτε επειδή συγκριτικά με το μαύρο δεν συνδέονται με κάτι θλιβερό. πηγη:kontasou.com\nεποχιακή συναισθηματική κατάθλιψημελαγχολια\nΝόστιμη Λαμιώτικη Μαμαλίγκα


Γλυκιά θαλπωρή - Μ' αρέσει\nΤις μέρες των εορτών, όταν έξω έχει κρύο και πολύ κόσμο παντού, κάθε έξοδος γίνεται συχνά μια μικρή περιπέτεια: Αρκετά προβλήματα κυκλοφορίας όταν κινείσαι με αυτοκίνητο ατις μεγάλες πόλεις, μερικά ακροβατικά για να ισορροπείς στον πάγο, όταν ζεις στη βόρεια Ελλάδα, μερικές αγκωνιές για να βρεις τραπέζι στις δημοφιλείς καφετέριες της πόλης, κρατήσεις σε εστιατόρια και ταβέρνες, ένα γενικός αγώνας για να βγεις για δυο τρεις ώρες έξω και να περάσεις καλά. Ακούγονται λίγο πιεστικά όλα αυτά και υποδηλώνουν μια ταλαιπωρία αλλά έχουν και τη χάρη τους!\nΔεν είναι λίγοι όμως αυτοί που προκειμένου να αποφύγουν αυτές τις στιγμές ταλαιπωρίας, επιλέγουν να μείνουν μέσα και να περάσουν τις γιορτές με την οκογένεια και τους φίλους τους στη ζεστασιά και τη θαλπωρή του σπιτιού τους. Φέτος λίγο κατ' επιλογή και περισσότερο κατ' ανάγκη θα καταφύγοιυμε κι εμείς σε αυτή την επιλογή. Το σαλόνι μας θα γίνει ο τόπος συγκέντρωσης της οικογένειας και των φίλων μας. Επιτραπέζια και άλλα αυτοσχέδια παιχνίδια, ταινίες, μουσική, λιχουδιές γλυκές και αλμυρές θα δίνουν ενδιαφέρον και νοστιμιά στις συγκεντρώσεις μας. Ίσως προσθέσουν και μερικά κιλά στο βάρος μας αλλά τι να κάνουμε! Μετά τις γιορτές θα επανέλθουμε σε φυσιολογικούς ρυθμούς διατροφής και άθλησης.\nΜέχρι τότε όμως, ας απολαύσουμε τα χριστουγεννιάτικα εδέσματα και τις μικρές στιγμές χαράς με τους φίλους μας. Ο στόχος είναι να ετοιμάζουμε νόστιμα και πρωτότυπα πιάτα, να φτιάξουμε ιδιαίτερα γλυκά και να κάνουμε νοστιμότερες τις μέρες μας! Μείνετε συντονισμένοι για συνταγές και προτάσεις σερβιρίσματος!\nΟι φωτογραφίες είναι από την πρώτη συγκέντρωση που πραγματοποιήθηκε χθες το απόγευμα σε οικογενειακό κλίμα. Τεσσάρων ειδών μελομακάρονα, τρία απλά και ένα με επικάλυψη σοκολάτας και διάφορα είδη μπισκότων σε σχήματα και σχέδια της εποχής συνδυάστηκαν σε ένα πλατό και ικανοποίησαν πρώτα τα μάτια και μετά τους γευστικούς κάλυκες των επισκεπτών μας!


Η εταιρία Colorway σας καλωσορίζει στον ιστότοπο colorway.gr, μέσω της οποίας μπορείτε να τοποθετήσετε τη παραγγελία σας είτε διαδικτυακά είτε τηλεφωνικά.\nΟι παρόντες όροι λειτουργίας και χρήσης της ιστοσελίδας είναι απολύτως συμβατοί με το ισχύον ευρωπαϊκό και ελληνικό δίκαιο, ενώ ο xρήστης που επισκέπτεται τον διαδικτυακό τόπο αναγνωρίζει ότι έλαβε πλήρη γνώση αυτών, τους αποδέχεται ρητά και ανεπιφύλακτα και αναλαμβάνει την υποχρέωση τήρησής τους.\nΈδρα: Πανδρόσου 91 Α, Μοναστηράκι, Τ.Κ. 10555\nΟι χρήστες μπορούν να πλοηγηθούν ελεύθερα στην ιστοσελίδα, όμως δυνατότητα πραγματοποίησης παραγγελίας και αγοράς προϊόντων έχουν αποκλειστικά και μόνον οι δικαιοπρακτικά ικανοί, σύμφωνα με το Ελληνικό δίκαιο, χρήστες.\nΣε περίπτωση δε παραγγελίας από δικαιοπρακτικά ανίκανο προς τούτο πρόσωπο, η εταιρεία επιφυλάσσεται του δικαιώματός της εκτέλεσης αυτής από το πρόσωπο που ασκεί την κηδεμονία ή εποπτεία.\nΤα προϊόντα που πωλούνται μέσω της ιστοσελίδας προορίζονται αποκλειστικά για αγορά από τους χρήστες και όχι για μεταπώληση.\nΣε περίπτωση παραβίασης του ως άνω όρου ο χρήστης υποχρεούται να αποζημιώσει την εταιρεία για οποιαδήποτε ζημία τυχόν υποστεί εκ της αντισυμβατικής του συμπεριφοράς.\nΤίτλοι, εμπορικά σήματα, σχέδια ενδυμάτων, φωτογραφίες, κείμενα και οτιδήποτε αναρτημένα στον διαδικτυακό ιστότοπο Colorway.gr και Colorway.fashion αποτελούν περιουσιακά αγαθά της εταιρίας και αποτελούν αντικείμενο πνευματικής ιδιοκτησίας.\nΗ εταιρεία επιφυλάσσεται να κινήσει αστικές, διοικητικές και ποινικές νομικές ενέργειες εναντίον κάθε παραβάτη των σχετικών όρων.


Διεγείροντας τον εγκέφαλο\nΟι νευροεπιστήμονες χρησιμοποιούν μια ποικιλία ηλεκτρομαγνητικών ερεθισμάτων για να ενεργοποιήσουν άμεσα νευρώνες του εγκεφάλου. Η ηλεκτροσπασμο-θεραπεία (ECT), μια διαδικασία όπου ηλεκτρόδια προσαρμόζονται στο κρανίο, είναι η πιο γνωστή από αυτές τις τεχνικές. Εντούτοις, η χρήση της παραμένει μάλλον προβληματική για διάφορους λόγους.\nΠερισσότερο από μία δεκαετία, οι ερευνητές πειραματίζονται με μεταβαλλόμενα μαγνητικά πεδία που επάγουν ηλεκτρική δραστηριότητα σε συγκεκριμένες περιοχές του εγκεφάλου, με ασφάλεια και ανώδυνα. Η ικανότητα της διακρανιακής μαγνητικής διέγερσης (TMS) να στοχεύει σε συγκεκριμένες εγκεφαλικές περιοχές είναι ουσιώδης για πολλές νέες εφαρμογές.\nΗ TMS ίσως προσφέρει νέες θεραπείες για την κατάθλιψη και άλλες νευροφυσιολογικές διαταραχές. Επίσης, η τεχνολογία αυτή ίσως αποτελέσει μια μη φαρμακευτική μέθοδο για να ενδυναμώσει ανθρώπους με σοβαρή νοητική κόπωση ή να τους διδάξει μια νέα επιδεξιότητα.


Δημοψήφισμα: Παραλία δαγκωτό! – The Panhellenic Post\nΔημοψήφισμα: Παραλία δαγκωτό!\nΑνάμεσα στο “Ναι” και το “Όχι” του δημοψηφίσματος υπάρχει και η επιλογή τηςπαραλίας την οποία ψηφίζουν…δαγκωτό ως αυτή την ώρα πολλοί πολίτες. Βούλιαξαν από κόσμο οι πλαζ της Αττικής. Τα παιχνίδια στη θάλασσα δίνουν και παίρνουν καθώς η μέρα είναι ηλιόλουστη και η θερμοκρασία υψηλή.\nΤον υδράργυρο βέβαια ανεβάζουν ακόμη περισσότερο οι “καυτές” παρουσίες.\nΠετσέτα, αντιηλιακό, καπέλα, ρακέτες, τάβλι και βουρ για μπάνιο επέλεξαν πολλοί πολίτες που όπως λένε στο Newsit θα πάνε αργότερα να ψηφίσουν.\n[Μπάνια], [Παραλίες], [Ψήφος]\nGuardian: Ελληνες του εξωτερικού έσπευσαν στην πατρίδα τους για το δημοψήφισμα -Τι φοβούνται